Habil Əliyevin qızı: “Atamın müalicəsi əvvəldən səhv aparılmışdı” » Ulduzumsan.az\nHabil Əliyevin qızı: “Atamın müalicəsi əvvəldən səhv aparılmışdı”\nTarix: 12-06-2017, 15:17\nBu dəfə böyük əksəriyyətin sevimlisi, həm mükəmməl ifası, həm də hazırcavablığı və baməzəliliyi ilə yaddaşlarda qalan sənətkar, kaman ustası Habil Əliyevin qızı Kamalə Əliyeva\natası ilə bağlı təəssürat və xatirələrini danışacaq:\n“Heyf o “uşaqlardan””\n-Vəfatından iki il keçir. İndi də atamın ölümünə inana bilmirəm. Bu qədər vaxtın ötməsinə baxmayaraq, bu gün də çalışdığım xəstəxanada yanıma gələnlər məni qucaqlayıb, təsəlli, başsağlığı verirlər. Hərdən də elə olur ki, müalicə üçün gələn xəstə öz problemini unudub, atamdan danışır. Deyir, siz atanızı, yaxınınızı itirmisiz, amma biz Azərbaycan xalqının böyük oğlunu... İndi də onu sevənlər, ifasını, söhbətlərini, zarafat və kəlamlarını xatırlayanlar var. Biz də elə bundan təsəlli alırıq. Axır vaxtlar çox kövrəkləşmişdi. Ölüm ona sanki doğma görünürdü. Televizorda bir məşhurun ölüm xəbərini eşidəndə gözlərindən yaş gəlirdi. Məsələn, Yaşar Nurinin, Müslüm Maqomayevin ölüm xəbərini eşidəndə çox ağladı. Atamı heç cür sakitləşdirə bilmirdik.\nDeyirdi, “ay bala, axı onlar məndən uşaqdılar. Növbə mənim olmalı idi”.\nAnam da, mən etiraz edərdik ki, bu, Allah yazan taledir. Sənin, ya başqasının deməyi ilə deyil ki... Yenə də razılaşmırdı. Ömrünün son günlərində isə bu kövrəklik daha da artdı...\n-Atamın arzusu həkim olmaq idi. Amma uşaqlığı ağır müharibə illərinə düşdüyündən işləməyə, ailəsinə kömək etməyə məcbur qalmışdı. Həmişə deyərdi ki, mən bu həkimlikdən uşaqlarımın hamısını həkim etməklə qisas alacağam. İstəyinə çatdı da. Ailədə 3 bacı, bir qardaşıq. Qardaşım Rəvan hüquq sahəsində təhsil aldı. Amma biz 3 bacı hamımız tibb sahəsinə getdik. Mən müalicə-proflaktikaya, o birilər isə uşaq həkimliyinə... Atam çox uzaqgörən insan idi. Fikirləşirdi ki, bunlar gələcəkdə ailə həyatı quracaqlar, elə sahənin həkimi olmalıdırlar ki, gələcəkdə ailələrində bir problem yaşanmasın. Ona görə də o biri iki qız pediatriya sahəsində oxudular.\nMən atamın böyük övladıyam. Xasiyyətcə də, simaca da ona ən çox mən oxşayıram. Atamla bağlı xatirələr məndə dolub-daşır. İndi də hamısı gözümün qarşısındadır. Ən çox isə Tibb İnstitutuna qəbul olunduğum günü və o zaman atamın necə kövrəldiyini heç zaman unutmaram... Dediyim kimi, həkimlik atamın ən böyük arzusu idi. İnstitutun həyətində sonuncu imtahanı verib pilləkənlərlə qaça-qaça həyətə düşüb “ata, “4” aldım” dedim. Bu, artıq ali məktəbə daxil olmaq demək idi. Atam hönkür-hönkür ağladı. Məni möhkəm qucaqladı. Heç cür hisslərinə hakim ola bilmirdi. Mən dördüncü “4”ü alıb qəbul olunmuşdum. Atam müharibənin əlindən aldığı həkimlik xəyalına mənim timsalımda çatmışdı. Dedi, “ay bala, çox sağ ol. Mən sadə kamançaçıyam, sənin instituta girməyin üçün nə edə bilərdim ki? - Heç nə. Bircə müəllimlər tutub yaxşı hazırlaşmana yardım edə bilərdim. Amma sən bu çətin işi gördün, həkimliyə qəbul olundun. Elə bil, mənə təptəzə “Qaz-24” maşını hədiyyə etdin...”.\n-Məncə, bunu hamı bilir: Güney azərbaycanlılar hər zaman atamı çox seviblər, indi də sevirlər. “Habil ağa” kəlməsi dillərindən düşməzdi. Hər bayramda, atamın ad günlərində zəng edənlər, hətta evinə baş çəkənlər də az olmazdı. Atam hər dəfə ora gedəndə sözə sığmayacaq dərəcədə hörmətlə qarşılanar, qonaqlanardı. Bəzən, deyərdi ki, “vallah, özüm də utanıram. Adamı da bu qədər sevərlər?!”. Anamla birgə, yaxud tək gedəndə atam üçün ayrıca villa ayırır, qulluğunda dururdular. Elə ölümündən sonra da bunu davam etdirməyi özlərinə sanki bir borc saydılar. Mən çox zaman atamın uyuduğu Fəxri Xiyabana tək gedirəm. Ora gedir, atamın ruhuna “Yasin” oxuyur, bununla təskinlik tapıram. Bir dəfə də Novruz bayramı idi. Mən də anamın resepti ilə bişirilən bayram şirniyyatlarından götürüb atamın məzarına getdim. Atam anamın öz üsulu ilə bişirdiklərini çox sevərdi. Məni qınasalar da apardım. Məzarı üstündə “Yasin” oxuyanda hiss etdim ki, cənub ləhcəsi ilə danışan 100-ə yaxın adam atamın heykəlini görən kimi dayandılar. Bir-birilərini “Habil usta, Habil usta” deyə-deyə yerlərindəcə durdular. Mənim “Yasin”i bitirməmi gözlədilər. Amma “Yasin” uzananda aralarından bir xanım mənə yaxınlaşıb üzr istədi. Dedi, “bağışlayın, biz tələsirik, siz Habil ustanın nəyisiz?”. Qızı olduğumu deyəndə hamı sevindi, məni qucaqladılar. Bir-bir, iki-iki şəkillər çəkdirib, məzarı ziyarət edib, getdilər. Ondan sonra “Yasin”i davam etdirdim.\n“Gərək, belə olmamaydı”\n-Lap əvvəldən atamın müalicəsi səhv aparılmışdı. Bu da öz mənfi təsirini göstərməkdə idi. Deyirdim ki, ata, bizi həkim eləmisən, indi icazə ver, sənin müalicənlə məşğul olaq. Cavab verdi ki, “qızım, başqaları üçün mən əlçatmaz bir sənətkaram, amma evdə, sizin üçün atayam, yəni adiləşmişəm. O cümlədən, sən də başqaları üşün güclü həkim ola bilərsən, amma mənim üçün ancaq mənim qızımsan”.\nBir az incinmiş kimi də oldum. Sonradan özü dedi ki, “Kəmalə, müalicəmi verirəm sənin öhdənə”. Mən də işə başladım. Bir neçə il atamın səhv gedən müalicəsinin əziyyətini çəkdim. Amma qanı təmizləyə bildim. Atam ondan sonra çox gümrahlaşdı, xeyli cavanlaşdı. Hətta “Ovqat” verilişinə çıxanda bizə zəng vurub dedilər ki, o proqram utanmır, Habil müəllimin 20 il əvvəlki lent yazılarını verir?! Anam dedi ki, nə danışırsız, Habil müəllim elə bir neçə gün əvvəl özü o verilişdə danışıb. İnanmırdılar, atam o dərəcədə cavanlaşmışdı. Özü də dönə-dönə deyirdi ki, “bütün dünyanı dolandım, amma sən demə, mənim şəfam elə öz qızımın əlində imiş...”. Sonra mən bir müddət buralarda olmadım. Yenidən başqa həkimlər səhv preparatlarla yanlış müalicə etmişdilər. Amma ona demişdim ki, “sən 100 il yaşayacaqsan. Nə qədər sağam, sən də ömür sürəcəksən”. Amma əvvəlki lazımsız müalicələr məni tam dilxor elədi. Son günlərdə yanında idim. Gözümün içində baxırdı.\nDeyirdi ki, “bala, səni həkim etmişəm, bəs niyə sağalıb qalxmıram?! Həmişə sən müalicə edəndə sağalardım axı...”. Deyirdim ki, darıxma, yenə sağalacaqsan. Amma həqiqətdə bilirdim ki, artıq gecdi, əlində, ayağında şiş varsa, bundan sonra durması mümkün deyil. (kövrəlir).\nƏvvəl də, sonra da xəstə olanda gecə növbədə mən dayanırdım. Məni evə buraxmırdı. Deyirdi, “getmə, sən burada olanda mən sağalıram, elə bil ömrüm uzanır”. Gözünü açanda başının üstündə məni görürdü. Elə soruşurdu ki, “mən düzəlirəm, heç yaxşılaşıram?”. Bəzən, səhərə qədər növbə çəkərdim. Heç bir dərman atamı yuxuya apara bilmirdi. Təngnəfəsliyə görə səhərə qədər yata bilmirdi. Deyirdi ki, “indi darıxmam başlayacaq”.\nİndi də özümü pis hiss edirəm ki, niyə atama o vaxt yalan danışdım. Amma nə edək, başqa çıxış yolu da yox idi. Təkcə atama qarşı yox, bütün xəstələrimə motivasiya etmək üçün bəzən belə edirəm. İndi də həmin anlar gözümün qarşısına canlanır. Bu haqda danışmaq belə çox çətindir...\nZarafatcıl və sərt\n-Atamı hamı çox zarafatcıl, baməzə insan kimi tanıyır. Amma evdə ailəsinə, övladlarına qarşı çox ciddi və sərt olub. Yadımıza gəlmir ki, atam bizi nə zamansa möhkəm qucaqlayıb bağrına basa. Elə atalar var ki, onlar övladları ilə çox açıqdılar. Amma Habil müəllim elə şeyləri sevməzdi. Bununla belə, bizi həddindən artıq çox sevərdi. Hər işimizlə maraqlanar, kömək edərdi. Axıra qədər də bizə elə uşaq gözü ilə baxdı. Dövlət xəstəxanasında çalışıram. Atamın yaşadığı evlə ora arasında məsafə çox idi. Görərdin ki, süfrə salınıb və məni gözləyirlər. Mən haradasa, yarım saat-filan gecikəndə atam uşaq kimi danlayırdı. Deyirdi, “mən axı sizi belə böyütməmişəm”. Anam müdafiə edərdi, yolun uzaqlığını, işin çoxluğunu deyərdi. Amma atam yenə də razılaşmazdı. Son illərdə həftədə ən azı 3-4 dəfə atamgilə gedərdim. Amma yenə də narazılıq edərdi. Deyərdi, “sən də valideynsən, uşaqların gec gələndə gör necə narahat olursan. Bəs, biz də valideynik də, niyə gec-gec gəlirsən?!”. Bəzən, sözü sərt deyər, sonra özü də peşmanlanardı. Heç vaxt da xoşlamazdı ki, o danışan yerdə ya sözü kəsilə, ya da kimsə başqası ilə söhbətləşə. Elə bircə dəfə adını çəkməsi kifayət idi.\nBir təəssüfün tarixçəsi\n-Heç yadımdan çıxmaz - buna görə özümü bağışlamıram da-atamın son xəstəliyə tutulmazdan bir gün öncəki gün idi. Qonaq getmişdim onlara. Məni qoymurdu ki, qayıdım. Xəstəxananın və evin işlərininin çoxluğundan evə getmək istəyəndə dedi ki, heç nə olmaz, elə buradan işə gedərsən. Anam da tərəfimi saxladı, amma razı olmadı. Dedi, “mən qonağam e... Mənim yanımda olmalısınız. Elə bilirsiniz ki, mən bundan sonra 20-30 il də yaşayacağam?! Hər gün gözümü açanda Allaha çox sağ ol deyirəm ki, bu gün də yaşayıram. Amma sən gedirsən...”.\nGetməyim o dərəcədə vacib idi ki, qala bilmədim. Anamla da məsləhətləşdim. Dedi, nə qədər ki, yuyunur, sən get. Atam yeməkdən sonra əllərini yumağa getmişdi. Elə qapıdan çıxırdım ki, məni gördü. “Kəmalə, bəs, sən deyirdin ki, mən qalıram, indi hara gedirsən?”. Dedim, taksi çağırmışam, mütləq getməliyəm. Son dərəcə narazı baxışlarla mənə baxdı (kövrəlir).\nİndi də özümü bağışlamıram, kaş həmin gün mən onlarda qalaydım. Səhəri gün xəstə yatağına düşdü. Düzdü, xəstə olanda onun başı üzərində çox qaldım, növbə çəkdim. Amma gərək, o günü mən evə getməzdim...\n-Atam hər zaman ailəsinə, övladlarına qarşı çox ciddi olub və bunu tərbiyəsində də yansıdıb. Atamdan bizə keçib: bu ifrat müasirlik nədir, onu bilməzdi atam. Elə biz də ondan çox xoşlanmarıq. Repdi-nədi, atam bunları sevməzdi. Hər dəfə də televizorda yerli kanallarımıza baxanda çox pis olardı, əsəbiləşərdi. Deyərdi ki, “gör nə günə qaldıq ki, ana laylası da gəlib şouya qədər çıxdı. Kaş torpaq altda olaydım, amma bu şeyləri görməyəydim”.\nOna görə də sürətlə televiziya kanallarını dəyişərdi. Əsasən, başqa ölkələrin televiziya proqramlarına baxardı. Deyirdi, “mənim vaxtilə qulaq asdıqlarımın hamısı dünyalarını dəyişib, indi kimi dinləyim ki?!”. Düzdü, elə cavanar var idi ki, atam onları dinləyər, əlindən gələn dəstəyi əsirgəməzdi. Babək Niftəliyev, Ehtiram Hüseynov və başqalarına qulaq asardı. Babəklə birlikdə işləri də var. Bu, atamın son yaradıcılıq işi oldu. Babək sağ olsun, yaxşı tərpəndi, indi həmin ifa deyəsən, “Qızıl fond”da saxlanılır.\n“Məcbur deyil ki”\n-Atamın zarafatları ağıryana, bəzən də sərt olardı. Məsələn, bir dəfə bir tanış gəlib atama deyir ki, yaman başı ağrayır. O da qayıdıb cavab verir ki, boy, hardan bilirsən? Cavab o saniyə verildiyi üçün həmin adam heç ilk andan başa düşmür ki, söhbət nədən gedir, sonradan anlayır. Atam ona demək istəyib ki, sənin başın var ki, ağrayıb-ağramadığını biləsən də...\nAd çəkməyəcəm, bir yaşlı xanəndə vardı, atamın yubileyində dedi ki, “Habil, sən mənə deyirsən ki, oxuya bilmirsən, indi oxuyum, sən də bax”.\nHabil müəllim, nəyisə gizləməzdi. Görürdü ki, xanəndə yaşlaşıb, zəngulə həmin zəngulə, avaz həmin avaz deyil. Ona görə deyirdi, məcbur deyil ki, yaşadığın qədər də oxuyasan. Səs tellərin əvvəlki kimi deyil axı. Ondansa get dərs de, gənclərə öyrət bu işi. Atamın bu xasiyyətini hamı bilirdi.\n“Qonaq otağı” - Filarmoniya bağı\n-Bir söz deyim, atam demək olar ki, heç zaman evə qonaq dəvət etmirdi. Bu, nadir hallarda olardı, o da ömrünün son illərində, yaşlaşandan sonra... Deyirdi ki, evimdə üç qız uşağı böyüyür, ona görə incəsənət adamlarından heç kəsi evinə dəvət etməzdi. Elə lazım olanda Filarmoniya bağında oturub görüşərdilər. Ona görə də nə biz, nə də anamız evimizdə çox incəsənət adamlarını, ya kimlərisə görmədik. Bircə, qardaşım Rəvanın yeddi yaşına qədər ard-arda ad günü restoranda keçiriləndə kimlərisə gördük. Çünki incəsənət aləminin içində idi. Çox şeyləri bilirdi. Ona görə də qapısını möhkəm saxlayardı. Bu mənada, çox xəsis idi.\nAncaq xəstə olanda atama baş çəkənlər oldu. Onda da hamısı yox, yalnız yaxın bildiyi adamlar. Xatırlayıram, Babək Niftəliyev gəldi, onunla son çalışdığı “Segah”ı zümzümə etdi. Ondan atamın gözlərindən yaş gəldi. Heç çox adamı tanımadığı bir zaman idi, ömrünün sonuydu. Amma “Segah” onun gözlərini onda da yaşarmışdı.\nAmma, ürəyi çox yumşaq idi. Bir dəfə səhər saat 4-də gördük ki, qapımız möhkəm döyünür. Bərk narahat olduq. Anam cəld qapını açdı. Gördü ki, köhnə geyimli, yorğun bir kişi qapıda dayanıb. Çox üzr istədi. Dedi, “Habil müəllimi görməliyəm, onu deyib gəlmişəm”. Atam da artıq durub qapıya gəlmişdi. Kişini içəri dəvət etdilər. Atam stol arxasına keçib dedi ki, buyur, eşidirəm səni. Kişi əhvalatı danışdı. Oğlu incəsəhət universitetində oxuyurmuş. Bir ildən sonra ali məktəbi qurtarcaqdı. Lakin müəllimlə arasında nəsə ciddi problem olub və bu kişinin oğlu universitetdən qovulmaq üzrə imiş. Naəlac qalan kişiyə kimsə deyib ki, “oğlunun işi keçən adam Habil Əliyevin böyük fanatıdı. Sən çalış ondan xahiş elə. Həmin adam Habil müəllimin sözünü yerə salmaz”. Nə isə, kişi hadisəni atama danışdı və səhəri məsələ müsbət həllini tapdı.\nBaş tutmayan qonaqlıq\n- Siz jurnalistlərdən çox razı idi. Xüsusən də, atam xəstə olan zaman jurnalistlər evə tez-tez zəng vurur, əhvalını soruşur, informasiyalar yazırdılar. Onda atam anama deyərdi ki, “ay Şərqiyyə, görürsən, bu jurnalistlər məni nə qədər çox istəyirlər. Qoy tam sağalım, sən də yaxşı döşəməli aş bişirərsən. Qapını ancaq bu jurnalistlər üçün açıq saxlarıq. Qoy, kim istəyir, gəlsin. Mən onları çox istəyirəm. Gəlib, sənin o əl qabiliyyətini də görsünlər”.\nAllah can sağlığı versin, anamın çox dadlı yeməkləri var. Yeməkləri, şirniyyatları öz resepti, üsulu ilə hazırlayır. Anam ali təhsil alsa da, atam onu işləməyə qoymamışdı. Ona görə də, anam zarafatla deyərdi ki, sən məni qoymadın, yoxsa indiyə akademik idim. Atam deyərdi ki, akademikliyi nə edirsən, sən elə “quxna”nın akademikisən də..\nAmma çox təəssüf ki, jurnalistlər anamın hazırladığı döşəməli aşın dadına baxa bilmədilər...\nSəhv diaqnozla ölən, evi yanan gülüş ustası\nATV Murad Dadaşovu TƏKZİB ETDİ: “Ən bahalı “Maşın Şou” deyil...”\nElariz Məmmədoğlu ailəsindən danışdı: “...məndən qorxurlar”\nDihaj "Eurovision"un qalibi ola bilərmi?


“Çalışqan tələbə istənilən professorun sevimlisidir” – Təhsil » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Çalışqan tələbə istənilən professorun sevimlisidir” – Təhsil\n23 Dekabr 2014, 10:52 1546\n“Əgər biz Azərbaycanda aldığımız təhsil ilə xaricə gedib orada özümüzü təsdiq edə biliriksə, deməli, təhsilimizdə vəziyyət o qədər də acınacaqlı deyil. Sadəcə, yeniliklərə açıq olmalı, təhsil sahəsində islahatları sürətləndirməliyik”. Bu sözləri Almaniyada təhsil alan həmyerlimiz Gülşən Əhmədli deyib.\n“2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı”ndan yararlan Gülşən təhsilini Almaniyada tibb təhsili verən məşhur universitetlərdən birində - Hannover Tibb Məktəbində plastik və rekonstruktiv cərrahiyyə ixtisası üzrə rezidentura səviyyəsində davam etdirib. Ölkəmizi xaricdə uğurla təmsil edən tələbə z təhsilini uğurla başa vuraraq, həkim-mütəxəsis ali peşə-ixtisas dərəcəsinə yiyələnib.\nİlk dəfə Almaniyaya gedəndə yeni sistemə, yeni dilə və fərqli şəraitə uyğunlaşmağın çətinliyindən danışan Gülşən deyir ki, oradakı təhsil sistemi, tələbə-müəllim münasibətləri onun mühitə alışmasına çox kömək olub: “İlk dəfə Almaniyaya gəldikdə çətinliklərim olurdu. Amma orada təhsil sistemi, müəllim-tələbə münasibətləri o qədər sərbəstdir ki, onların köməkliyi ilə mən bu çətinliklərin öhdəsindən gəlməyi bacardım. Xaricdə təhsil almaq mənə tibb sahəsində aldığım bilikləri dərinləşdirməyə və yeni ixtisaslaşma istiqamətində təhsilimi davam etdirməyə imkanı verdi. Orada təhsil almaqla yanaşı müxtəlif tədqiqatlarla məşğul olaraq, öz ideyalarımı da reallaşdıra bildim. Almaniyanın təhsil sistemi Azərbaycan təhsil sistemindən tamamilə fərqlənir. Tələbələrin müəyyən edilmiş ümumi qrafikləri olsa belə, onların sərbəst seçim imkanı daha genişdir. Tələbələr istədikləri fənləri seçir, əlavə dərslərdə iştirak edir, çətin qavradıqları fənlərə dair kursları bir neçə dəfə keçdikdən sonra yekun imtahanı verilər. Eyni zamanda, Almaniyada universitetlər çox güclü texniki bazaya malik olduğundan tələbələr öz ixtisaslarına aid bütün kitabları oxuyur, laboratoriyalarda istədikləri tədqiqatları apara bilirlər. Burada tələbə olarkən maraqlandığın sahə üzrə elmi tədqiqata da başlaya bilərsən. Elmi rəhbər və professorlarla sıx təmas dərslərin hazırlanması prosesinə müsbət təsir göstərir. Müəllimlərlə təhsil alanlar arasındakı sağlam və səmimi münasibət hərtərəfli bilik və bacarıqlara malik mütəxəssislərin hazırlanmasına zəmin yaradır”.\n“Ölkəmizi təbliğ edirdim”\nGülşən təhsil aldığı müddətdə Almaniyada ölkəmizin təbliği baxımından bir çox işlər görüb. O deyir ki, alman dostlarına Azərbaycandan bəhs edən kitablar, musiqi diskləri aparıb. Bununla yanaşı, həmsöhbətimiz milli mətbəximizin təamlarını da almanlara daddırıb: “Təhsil aldığım ölkədə Azərbaycanla bağlı dolğun məlumatların yayılmasında maraqlıydım. Oradakı dostlarıma Azərbaycana aid kitablar, musiqi diskləri aparmışdım. Bayramlarımız, tarixi günlərimiz, milli mətbəximiz haqqında da onları məlumatlandırırdım. Amma əlbəttə ki, bu, hamısı deyil. Mən təhsil aldığım ixtisas üzrə Azərbaycandan gəlmiş ilk tələbə olduğum üçün üzərimə ölkəmiz haqında aydın təəssüratın yaradılması baxımından böyük bir məsuliyyət düşürdü. Əminliklə deyə bilərəm ki, həm təhsildə əldə etdiyim uğurlarla, həm də təhsil aldığım universitetlə Azərbaycanda tibb sahəsində təhsil alan tələbələr arasında yaratdığım əlaqələr sayəsində bu məsuliyyətli işin öhdəsindən layiqincə gələ bildim.\n2011-ci ilin aprel ayında professor P.M.Voqtun Azərbaycana səfərinin təşkilində yaxından iştirak etdim. Onun Bakıdakı bir çox klinikalarda, eləcə də Azərbaycan Tibb Universitetinin rəhbərliyi ilə görüşünün təşkilinə nail oldum. Həmin görüşlərdə əldə olunmuş razılaşmalara əsasən, 2011-ci ilin yayında 10 nəfərə yaxın tələbə Almaniyada təcrübə\nGülşən deyir ki, xaricdə təhsil almaq insanın həyatında müsbət mənada rol oynayır. Bunun üçün hər bir azərbaycanlı tələbə bir semestr da olsa xarici təhsildən yararlanmalıdır: “Azərbaycan gənclərinə çalışqan olmağı, stereotiplərdən uzaq olub bilik səviyyələri ilə yanaşı, dünyagörüşlərini də genişləndirmələrini məsləhət görərdim. Çalışsınlar heç olmasa, ali təhsilin bir səviyyəsini və ya bir neçə semestrini xarici\nuniversitetlərdə alsınlar. Bunun onların həyatlarında necə böyük rol oynadığını aydın şəkildə görəcəklər”.\nGülşən deyir ki, Almaniyada müəllim tələbə münasibətlərindən çox, usta-şagird münasibətləri hökm sürür: “Rezidentura səviyyəsində təhsil aldığıma görə, tələbə-müəlim münasibətləri digər səviyyələrdən xeyli dərəcədə fərqlənirdi. Burada tələbə-müəllim münasibətindən daha çox, obrazlı desək, usta-şagird münasibətləri hökm sürür. Yəni, biz praktiki olaraq müəllimimizdən yox, ustadımızdan yeni biliklər əldə etməyə çalışırdıq”.\n“Əcnəbi-yerli tələbə anlayışı yox idi”\nTəhsil aldığı universitet haqqında məlumat verən həmsöhbətimizin sözlərinə görə, bu universitetdə hər kəsə münasibət eyni dərəcədə olub: “Təhsil aldığım universitetdə əcnəbi və ya yerli tələbə anlayışı ilə qarşılaşmamışam. Sanki hamı həm həkim, həm də tələbə idi. Düzdür, əcnəbi tələbələr dil çətinlikləri yaşadıqlarına görə, bəzi məqamlarda yerli tələbələrdən geri qala bilirdilər. Amma bunun da öhdəsindən bir az çox çalışmaqla gəlmək olurdu. Savadlı, çalışqan tələbə isə istənilən professorun sevimlisi idi”.\n*Yazı Təhsil Nazirliyinin saytında gedən məlumatlar əsasında hazırlanıb.Təhsil"> Təhsil">


Buraxılış imtahanlarında iştirak edən şagirdlərin yekun qiymətləri “Şagird-məzun” sisteminə daxil edilib - AZƏRTAC – Azərbaycan Dövlət İnformasiya Agentliyi\nDövlət İmtahan Mərkəzi (DİM) tərəfindən iyunun 21-də keçirilmiş buraxılış imtahanlarında iştirak edən 62916 şagirdin və psixoloji-tibbi-pedaqoji komissiyanın qərarı əsasında buraxılış imtahanlarından azad olunmuş 723 məktəblinin ümumi orta və tam orta təhsil səviyyələrində yekun attestasiyası aparılıb. Dövlət nümunəli təhsil sənədinə yazılacaq yekun qiymətləri “Şagird-məzun” sisteminə daxil edilib.\nDİM-dən AZƏRTAC-a bildirilib ki, həmin məzunların bitirdikləri ümumtəhsil müəssisələri dövlət nümunəli təhsil sənədlərinin verilməsi üçün Təhsil Nazirliyinə müraciət edə bilər.\nHazırda DİM tərəfindən iyunun 27-də keçirilən buraxılış imtahanlarına qatılan şagirdlərin yekun attestasiyasının aparılması işi davam edir. Yekun qiymətlər tezliklə “Şagird-məzun” sisteminə daxil ediləcək.\nXatırladaq ki, iyunun 21-də DİM tərəfindən Bakı, Şirvan şəhərlərindəki və Naxçıvan Muxtar Respublikasındakı orta ümumtəhsil müəssisələrinin buraxılış siniflərinin (9 və 11-ci sinif) şagirdləri üçün mərkəzləşdirilmiş qaydada buraxılış imtahanları keçirilib.\nAZERTAG.AZ :Buraxılış imtahanlarında iştirak edən şagirdlərin yekun qiymətləri “Şagird-məzun” sisteminə daxil edilib


Türk Hava Yolları Ankara istiqamətinə xüsusi reyslər icra etməyə başlayır\n25 Sentyabr 10:28 | 698\nTürk Hava Yolları Ankara istiqamətinə də xüsusi reyslər icra etməyə başlayır. SİA-nın məlumatına görə, Türk Hava Yolları 2 Oktyabr 2020-ci il tarixindən etibarən Ankara-Bakı və Bakı-Ankara xüsusi uçuşlarına başlayacaqdır.\nUçuşlar çərşənbə və cümə olmaqla həftədə 2 dəfə planlanıbdır və AnadoluJet markası ilə həyata keçiriləcəkdir. Ankara-Bakı reysi 14:40-18:05-də, Bakı-Ankara isə 19:00-20:35-də təşkil olunacaq.\nBakı – Ankara – Bakı reysinə bilet əldə etmək, www.anadolujet.com web səhifəsini ziyarət etmək vəya səlahiyyətli agentliklərə müraciət etməklə mümkündür. Ankara uçuşlarımızda tələbə endiriminin keçərli olduğunu və tətbiq edilə bilinəcəyini xüsusiylə qeyd etmək istəyirik.


Mexiko şəhərində “Azərbaycanın təqdimatı” adlı tədbir keçirilib - AZƏRTAC – Azərbaycan Dövlət İnformasiya Agentliyi\nMexiko şəhərində “Azərbaycanın təqdimatı” adlı tədbir keçirilib\nMeksikanın paytaxtı Mexiko şəhərində yerləşən “Naucalli” parkının mədəniyyət sarayında “Instituto de Cultura y Parque Naucalli”nin təşkilatçılığı və ölkəmizin Meksikadakı səfirliyinin dəstəyi ilə “İpək Yolu” adı altında “Azərbaycanın təqdimatı” tədbiri keçirilib.\nDaha sonra tamaşaçılara “Azərbaycan haqqında” videoçarx nümayiş etdirilib. Videoçarxda Azərbaycanın zəngin tarixi və mədəniyyəti, xalqımızın ağır sınaqlara məruz qaldığı zamanlar, son dövrlərdə həyata keçirilən iqtisadi islahatlar, ölkədəki mövcud dini dözümlülük və multikulturalizm mühiti, bütün ölkələrlə beynəlxalq əməkdaşlığa dair prinsiplərə sadiqlik, idman və mədəniyyət sahəsində keçirilmiş beynəlxalq tədbirlər, ölkəmizin turizm imkanları barədə məlumat yer alıb.\nSonra Mexikoda fəaliyyət göstərən “Nour Said” folklor qrupu tərəfindən dahi Azərbaycan şairi və mütəfəkkiri Nizami Gəncəvinin “Yeddi gözəl” poemasından və digər Şərq xalqlarının repertuarından rəqslər ifa olunub.\nSonda M.Səmədova “Naucalli” parkının baş aşpazlarına ispan dilində çap olunmuş “Azərbaycan milli mətbəx nümunələri” kitablarını təqdim edib.\nKonsert zalına girişdə Azərbaycana aid təşkil olunmuş stenddə səfirliyin sərəncamında olan tarixi eksponatlar, suvenirlər və Azərbaycan haqqında çap materialları, o cümlədən ölkəmizin turizm imkanları barədə bukletlər, jurnallar, broşürlər nümayiş etdirilib. Qonaqlara ölkəmizin şirniyyat nümunələrindən, çay və qəhvədən ibarət olan ziyafət verilib. Təqdimatla bağlı təəssüratlarını bölüşən tədbir iştirakçılarının bir çoxu Azərbaycan barədə öyrəndiklərinin onlar üçün böyük bir yenilik olduğunu bildirərək, bu ölkəyə səyahət etmək və daha yaxından tanış olmaq istəklərini bildiriblər.\nAZERTAG.AZ :Mexiko şəhərində “Azərbaycanın təqdimatı” adlı tədbir keçirilib


2021, 12 Aprel, Bazar ertəsi, Bakı vaxtı 03:05\nİlham Əliyev - 17 sentyabr 2015.\n«Görün, bu gün dünyanın müxtəlif yerlərində nələr baş verir. Bir il bundan əvvəl bunların heç biri yox idi. Qanlı toqquşmaların sayı artır, coğrafiyası genişlənir. Bu qarşıdurmaya, müharibələrə yeni ölkələr qoşulur. Avropada böhran yaşanır».\nAzərTac xəbər verir ki, bunu prezident İlham Əliyev sentyabrın 17-də Ağsuya səfəri zamanı yerli sakinlərlə görüşündə deyib. Onun fikrincə, Avropada baş verənlər daha çox mənəvi böhrandır.\nDövlət başçısı Avropanın qaçqınlarla bağlı yaşadığı problemlərə toxunub: «Özləri prinsiplər, dəyərlər bəyan ediblər. Başqa ölkələrin daxili işlərinə qarışmaq üçün bunu bayraq edib hər yerdə bəyan edirlər. Onda bu prinsipləri öz ölkənizdə də göstərin. Qadınları, uşaqları, qocaları döyürlər, onlara işgəncə verirlər. Bu insanların nə günahı var?! Ayrı-seçkilik göstərirlər, deyirlər ki, müsəlman qaçqınları buraxmayacağıq, bu nə deməkdir?! Bu faşizmdir, irqçilikdir, ksenofobiyadır. Yenə də Avropada faşizm baş qaldırır?!».\nİlham Əliyev deyir ki, dünyada yaşananlar həm ideoloji qarşıdurmadır, həm də təbii resurslar uğrunda gedən mübarizədir: «Ona görə, biz buna hazır olmalıyıq və hazırıq. Biz bütün tədbirləri vaxtında gördük. Qoymadıq ki, yad qüvvələr, bizim inkişafımızı istəməyən qüvvələr Azərbaycanda kök salsın. O kökü biz kəsdik. Kəsdiyimiz üçün də bizə qarşı indi olmazın iftiraları uydurulur. Amma biz buna hazırıq. Əsas odur ki, Azərbaycan inkişaf etsin, insanlar sülh, əmin-amanlıq, sabitlik şəraitində yaxşı yaşasınlar».\nÖlkə rəhbəri çıxışında vurğulayır ki, Azərbaycan çoxmillətli və çoxdinli ölkədir: «Mən əminəm ki, Azərbaycan modeli öyrəniləcək və nümunə kimi göstəriləcək. Biz əlbəttə, öz işimizi ona görə qurmamışıq ki, kiminsə xoşuna gələk, yaxud da kimsə bizdən örnək götürsün. Biz bunu özümüz üçün edirik. Biz istəmirik kimsə bizim işimizə qarışsın. Yəni, kənardan oturub Azərbaycana mühazirə oxumaq istəyən məgər bizi bizdən daha çox istəyir? Təbii ki, yox. İstəyir ki, burada təsir imkanları genişlənsin, Azərbaycanı müxtəlif təxribatlara sövq etsin, cəlb etsin, təhrik etsin».\n«SƏNİNKİ SƏNDƏ, MƏNİMKİ MƏNDƏ»\nİlham Əliyev deyir ki, onlar heç bir təxribata getmirlər: «Getməyəndə də onlar üçün pis oluruq. Eybi yoxdur, qoy onlar üçün pis olaq. Əgər onlar bizi tənqid edirlərsə, deməli, biz düzgün yoldayıq. Bu da var. Azərbaycan xalqı güclü xalqdır, bütün təzyiqlərə dözür, dözəcək, öz sözünü deyir, heç bir yalanı cavabsız qoymur, qoymayacaqdır və bütün dünyaya sübut edir ki, bizimlə ancaq dostluq münasibətləri qurmaq olar. Biz buna hazırıq. Əgər onlar hazırdırlarsa, biz də hazırıq. Əgər yox, onda, necə deyərlər, səninki səndə, mənimki məndə».\nİlham Əliyev Ağsuya içməli suyun verilməsi, şahmat məktəbinin, idman kompleksinin, Ağsu-Kürdəmir yolunun açılış mərasimlərində iştirak edib.


Qarabağda vuruşan erməni: Kəlbəcəri Azərbaycana vermək intihardır - Meydan.TV\n“1988-ci ildə Qarabağ münaqişəsi başladığı zaman mən meydanda mitinq edənlər arasındaydım, amma sonra başa düşdüm ki, bu, azdır, hərəkət etmək lazımdır”.\nBunu “Turan” agentliyinə müsahibəsində Qarabağ müharibəsinin iştirakçısı, ermənilərin ilk kəşfiyyat dəstəsinin komandiri Vova Vartanov bildirib.\nO deyib ki, 1989-cu ildə “Qarabağ” komitəsinin üzvlərinin həbsindən sonra hərbi təcrübəmi nəzərə alaraq, ona Azərbaycanla sərhədə gedib özünümüdafiə dəstələri təşkil etməyi təklif etdilər. V.Vartanov deyib ki, o, keçmiş SSRİ-nin Baş Kəşfiyyat İdarəsinin xüsusi təyinatlı qoşunlarında xidmət keçib.\nOnun sözlərinə görə, 1992-ci ilin yanvarında döyüş dəstələrinin formalaşdırılmasına başlanılıb, sonradan onlar erməni ordusunun tərkibinə daxil olublar.\n“Onda mən məsləhətçi kimi çıxış edirdim və eyni zamanda erməni qüvvələrinin komandanı, faktiki olaraq isə müdafiə naziri Vazgen Sarkisyanın yanında xüsusi dəstənin tərkibində idim. Erməni kəşfiyyatının taktiki və strateji məsələləri bizim vəzifəmiz idi”.\nDöyüş əməliyyatlarından birinin mahiyyətini açıqlamaq xahişinə cavab olaraq Vartanov düşündükdən sonra deyib ki, 1990-cı ilin yanvarında onun qrupu Sovet Ordusunun döyüş sursatlarının çıxarılması haqqında məlumatı yoxlamaq üçün Qazax rayonuna daxil olub.\n“Rəsmi versiyaya görə, sovet qoşunları döyüş sursatlarını və silahları Gürcüstana aparırdılar. Amma biz Qazaxa daxil olduq və müəyyən etdik ki, döyüş sursatları Ermənistandan Azərbaycana, Qazaxdan onlarla kilometr məsafədə yerləşən anbara daşınırdı”, deyə həmsöhbətimiz bildirib.\nErmənistan tərəfi aprel döyüşlərini “blitskriq”(sürətli müharib-red), bəziləri isə “kəşfiyyat döyüşü” adlandırıb. Bu qiymətləndirmə düzgündür? Həmsöhbətimiz bu qiymətləndirmə ilə razı deyil, həmin hadisələri daha çox Ermənistan tərəfə təzyiq göstərmək məqsədilə “siyasi aksiya” hesab edir.\n“Əminəm ki, Azərbaycan tərəfi Qarabağın mərkəzindəki qüvvələri şimalda Talış dağına və cənuba - Lələ Təpəyə tərəf sıxışdırmaq istəyirdi. Mərkəzdəki qüvvələri sıxışdıraraq, Azərbaycan tərəfi Ağdama və daha sonra Əskərana hücum etməyi planlaşdırırdı. Amma mərkəz istiqamətində qüvvələrimizin kifayət qədər çox olması bu fikri həyata keçirməsinə imkan vermədi”, deyə Vartanov bildirib.\nAzərbaycan ordusunun bugünki döyüş qabiliyyətini necə qiymətləndirirsiniz? “Düzünü desəm, ciddi qiymətləndirirəm. Sizin orduya xərclədiyiniz pul vəsaiti nəticə verməyə bilməzdi. Ordunuz pis deyil - normal silahlar, təlim. Xoşum gəlir, amma motivasiya problemi var”, deyə həmsöhbətimiz bildirib.\nErməni ordusunun döyüş qabiliyyətini necə qiymətləndirdiyi barədə suala cavabda Vartanov deyib ki, ermənilərin elə də müasir silahları olmasa da və silahı\nAzərbaycanda olduğundan daha az olsa da, təlimləri Azərbaycan tərəfinki qədər olmasa da, ermənilərin kifayət qədər silahı var və təpələrə nəzarətləri var.\n“Bu isə təkcə sizin ordunuzu deyil, Osmanlı ordusunu belə dayandırmaq üçün ən vacib şeydir. Mən artıq motivasiyadan danışmışdım. Ermənilərin və Azərbaycanlıların motivasiyası nə ilə fərqlənir? Sizin motivasiyanız incimiş heysiyyətinizdir, - belə ki, say üstünlüyünüzə baxmayaraq, müharibədə sizə qalib gəldilər, - bizdə isə sağ qalmaq arzusu”, deyə Vartanov bildirib.\nBizim həmsöhbətimiz bunu Azərbaycan qüvvələrinin dəfələrlə üstün olması ilə, briqadanın alaya hücum etməsi kimi izah edir.\n“Yalnız ilk dövrlərdə belə ola bilər. Bu, ilk hücum edənin üstünlüyüdür. Amma sonradan motivasiya, qoşunların təlim səviyyəsi işə düşür. Mən insan itkisindən qaçmaq üçün 2016-cı ilin aprelində sizə təslim etdiyimiz məntəqələrə qarşıdan hücum etməyin əleyhinəyəm. Sizin gözləmədiyiniz başqa yerləri götürmək və sonra mübadilə təklif etmək olardı. Amma Ermənistan rəhbərliyi bu ideyadan imtina edib və Moskvadan daxil olan əmri yerinə yetirib”, deyə həmsöhbətimiz bildirib.\nBuna cavada Vartanov deyib ki, 17-ci əsrdən etibarən “erməni ərazisində” Şah Abbas məskunlaşmışdı, o, erməniləri buradan çıxarır və buraya türkləri yerləşdirirdi.\n“Ermənilər qayıtmağa çalışırdılar, amma kütləvi qayıdış yalnız 19-cu əsrdə rus-türk və rus-fars müharibələrindən, Birinci Dünya Müharibəsindən və 1915-ci il hadisələrindən sonra baş verib.\nBundan sonra erməni əhalisinin yerləşməsi dalğası baş verdi, Stalinin planına əsasən, 1940-cı illərdə ermənilər sovet ordusu ilə birlikdə şərqi Türkiyə ərazisinə yerləşdirilməli idi. Ermənistandakı əhalinin faiz nisbəti belə dəyişib”, deyə o bildirib.\nŞərqi Türkiyədə öz dövlətini qurmaq məqsədi qoyan Osmanlı Türkiyəsi ermənilərinin hərəkatının səbəbi nə idi?\nErmənilər fərarilik edirsə, düşmən tərəfinə keçirsə və öz dövlətinə qarşı döyüşürsə, onlar türk hakimiyyətindən nə gözləyirdilər? Bu suala cavabda Vartanov deyib ki, fərariləri həbs etmək və mühakimə etmək lazımdır, “amma qadınların, uşaqların bunda nə günahı var?”\nOnun sözlərinə görə, kürd və ərəb fərarilər heç də az deyildi, amma onların əhalisinə qarşı repressiya olmayıb, yalnız ermənilərə və asuriyalılara qarşı olub.\nYəni ermənilər təqib üçün xüsusi bir səbəb verməyiblər? Buna cavabda həmsöhbətimiz belə deyir:\n“Fərari səbəb verib, buna görə xalqı cəzalandırıblar. Bu, ədalətlidir?”.\nErmənistanda azərbaycanlılara qarşı qanunsuz əməllər olmayıb? Bu suala cavabda həmsöhbətimiz təvazökarlıqla belə cavab verib: “Bilmirəm, bəlkə də olub. Amma Bakıdakı, Sumqayıtdakı kimi vəhşiliklər olmayıb”, deyə o inandırıb.\nSülh bağlayıb, ərazilərin bir hissəsini qaytarıb Azərbaycanla münasibət qurmaq daha yaxşı olmazdı? Buna cavabda Vartanov deyib ki, bu, qeyri-mümkündür.\n“Hansı rayonu nə ilə dəyişdirmək olar? Heç birini. Kəlbəcəri Azərbaycana vermək intihardır. Bu, bizi bölmək və ayrı-ayrılıqda məhv etmək imkanı əldə etmək deməkdir. Biz bu axmaqlığı etməyəcəyik. Qubadlı, Laçın, Zəngilan da eyni şeydir.\nQubadlı, Cəbrayıl, Füzuli Kür çayının vadisidir, onları güzəştə getsək sizə böyük zirehli texnika, piyada, artilleriya qüvvələri ilə manevr etmək imkanı vermək,\nQarabağı cinahdan mühasirəyə almaq imkanı vermək deməkdir. Füzulini ələ keçirsəniz, elə bir yerə çatacaqsınız ki, ən bəsit güllələrlə Qarabağı atəşə tuta bilərsiniz, Ağdam da eynilə”, deyə Vartanov bildirib.\n“Nəyisə qaytarmaq olar, sizin bütün zirehli texnikanız - 560 tank, bütün artilleriya və raketləriniz müqabilində sizə nə isə güzəştə gedə bilərik”, deyən Vartanov konkret olaraq nəyi nəzərdə tutduğunu dəqiqləşdirməyib.\nSədr məsələsində iki qrup olub: Naxçıvan və Zərdüşt Əlizadənin qrupları.


UTECA daha bir innovasiyalı şirkətlə əməkdaşlığa başlayır - Yeni Gəncə\nUTECA daha bir innovasiyalı şirkətlə əməkdaşlığa başlayır\n“Agro Dairy” MMC-nin baş aqronomu, aqrar elmlər üzrə fəlsəfə doktoru Nizami Kazımov UTECA-da “Texnologiyalar – tədrisdən istehsalata” mövzusunda elmi-praktik seminar keçib.\nMütəxəssis bu gün iqtisadiyyatda kənd təsərüfatının payı, kənd təsərrüfatı istehsalında müasir texnologiyaların tətbiqi, mövcud vəziyyət və perspektivlərə toxunub. Bu sahədə kadr məsələsini gündəmə gətirən Nizami Kazımov Azərbaycan Texnologiya Universitetinin yetişdirdiyi mühəndislərə kənd təsərrüfatının müxtəlif sahələrində ehtiyac olduğunu qeyd edib. Bildirib ki, təmsil etdiyi – əsası 2014-cü ildə qurulan “Agro Dairy” şirkəti qərb bölgəsində 15 min hektar ərazini əhatə edir. Hazırda 400 işçisi var. Ərazidə pivot suvarma sistemi tətbiq edilir. Nəhəng təsərrüfatda 145 pivot kərəkət edir və bu qurğuların hər biri 70-80 hektar ərazini suvarmayla təmin edir. Mütəxəssis qeyd edib ki, bu avadanlıqlar İKT sisteminə əsaslanır və onları idarə edən, xarici dil biliyinə malik, yüksək ixtisaslı yerli mühəndislərə ehtiyac var. Cənubi Qafqazda ən böyük – 60 min tonluq taxıl anbarı “Agro Dairy”də yerləşir və UTECA-nın yetişdirdiyi mühəndislər gələcəkdə həmin anbarda işləyə bilərlər. Hazırda “Agro Dairy”ə məxsus iri heyvandarlıq kompleksi tikilir ki, burada da UTECA-da bir çox ixtisaslar üzrə təhsil alan gələcəyin mühəndislərinə ehtiyac olacaq.\nSeminar zamanı tələbələr hazırda “Agro Dairy” təsərrüfatında yetişdirilən dənli, paxlalı, eləcə də yem bitkilərinin müasir becərmə üsulları haqda məlumatlar əldə ediblər, bu məhsulların bazar imkanları, gələcək hədəflərini müzakirə ediblər.\nNizami Kazımov UTECA tələbələrini “Agro Dairy” təsərrüfatına ekskursiyaya dəvət edib.


Vaxt.Az - Mütaliə rəqabəti...\n10:25 | 9 aprel 2019 | Çərşənbə axşamı Məqaləyə 4566 dəfə baxılıb Şriftin ölçüsü\nİkimiz də proza nümunələrini, hekayə, novella və romanları sevə-sevə oxuyuruq, yəni bir növ mütaliə azarkeşiyik. “Bu qədər oxumaq olar?!” düşüncəsiylə çoxları mütaliə həvəskarına gülür, başları xarab olub deyirlər. Lakin həqiqi kitabsevərləri bu həvəsdən döndərmək mümkün deyil.\nDostum Ələsgərlə hündürmərtəbəli eyni şüşə binadakı iş mərkəzində çalışsaq da, fərqli mərtəbələrdə otururuq. Məşğul olduğumuz iş sahələri də fərqlidir.\nFəqət, səhər işə tələsərkən də, ofisdən evə gələrkən də yollarımız kəsişir. Bu sanki öz-özünə baş verir. Bir də görürsən, metroya qədər, piyada yerişi ilə iyirmi dəqiqəlik yolu ədəbiyyata dair söhbətlərlə bir göz qırpımı qədər qısaltmışıq. Ədəbiyyata, prozaya, nəsrə olan sonsuz həvəs bizi maqnit kimi bir-birinə çəkir, cəzb edir.\nMütaliə üçün müxtəlif üsullardan, müasir texniki vasitələrdən istifadə edirik. Bəzən bunun üçün internetə baş vururuq. Çünki, bu məkanda ədəbi əsərlərin seçim imkanı geniş, tərcümələr isə nisbətən keyfiyyətlidir. Dostum əsərləri əsasən türk dilində yükləyir. Mən isə rusca oxuyuram. Oxuma tərzimiz də fərqlidir. Gözlərimi yormamaq üçün mən yazını adi kağızdan, o, isə birbaşa “reader”dən oxuyur.\nDostumun mütaliə tempi çox yüksəkdir. Ələsgər ay ərzində 3-4 romanı asanlıqla bitirdiyi halda, mən birini zorla sona çatdırıram. Sürəti artıraraq ona çatmaqla bağlı cəhdlərim, “rəqibimin” mütaliə bacarığına və oxu vərdişinə məğlub həsəd hissindən o tərəfə keçmir.\nƏksər əsərlər barədə fikirlərimiz üst-üstdə düşsə də, bəzən aramızda ziddiyyətlər, təbii mübahisələr, ədəbi diskussiyalar yaranır.\nBiz kitab kolleksiyası toplayırıq və bu yarışda da mütaliə həmkarıma göz-görəsi uduzuram. Onun ev kitabxanası təxminən minədək cildliklər, müxtəlif yazıçıların A-dan Z-ya qədər seçilmiş əsərlər toplusu ilə doludur. Mənim ixtiyarımda olan kitabların sayı onunkularla müqayisədə təxminən iki dəfə azdır. Lakin, həvəsdən düşmürəm, əksinə, yarışma, rəqabət istəyi məni yeni kitablar almağa, kolleksiyanı zənginləşdirməyə vadar edir.\nBirlikdə tez-tez kitab almağa gedirik. Elə ki, o müqəddəs məkana, kitab mağazasına daxil olduq, bizi oradan çıxarmaq qeyri-mümkündür. Bəzən onca dəqiqə üçün gəldiyimiz kitab mağazasında, özümüzü və vaxtı unudur, saatlarla keçən zamanın fərqinə varmırıq. Bir də baxırıq ki, üç əvəzinə beş, beş kitab almalıyıqsa yeddisini götürmüşük.\nAşırı mütaliə, bədii ədəbiyyat həvəskarları bəzən satıcılar tərəfindən aşkar şübhəylə, səbəbsiz qıcıqla, yersiz qısqanclıqla qarşılanırlar. Onlar kitabları, yalnız mütaliə naminə, kolleksiya naminə almağımıza inanmırlar. Onlar bizi özləri kimi, bir kitab alverçisi, bazar dəllalı olaraq görür, “yəqin burdan alıb, başqa yerdə satır” düşüncəsiylə dəyərləndirirlər.\nBir dəfə dostumdan, hal-hazırda nəyi mütaliə etməsi ilə maraqlandım. Üzümə baxıb gülümsündü və kitabın adını göstərdi: “Mənim adım Zorbadır”.\nƏsərin adı qəribə səslənirdi və mən yubanmadan “google”a baş vurdum. Axtarış məni aparıb əsərin müəllifinə, Nikos Kazandzakis adlı yunan yazıçısıya çıxardı. O, Avropada kifayət qədər tanınmış ədib, iyirminci əsrin görkəmli ədiblərindən hesab olunsa da, nədənsə onun haqqında çox az bilirdim.\nBu ərəfədə bəzi tərəddüdlər, şübhələr, daxili narahatlıqlar mənə əziyyət verirdi. Əsəri, bu gözəl dostluq hekayətini oxuduqdan sonra orada bir çox həyat suallarına cavab taparaq mənəvi əminlik əldə etdim. Məsələn, əsərin bir yerində əslən Makedoniyadan olan Zorba deyir:\n“Dünyada çox patriotlar var. Mən isə qətiyyən vətənpərvər deyiləm. Bir çoxları cənnətin olduğuna inanır və öz eşşəklərini onun zəngin otlaqlarında bəsləməyə çalışırlar. Mənim eşşəyim yoxdur və mən azadam, nə cənnətə, nə də cəhənnəmə inanıram. Ağam, mən savadsızam, nitqim bərbaddır, ancaq sən məni rahatca başa düşürsən. Bir çoxları şöhrətpərəstdir, bəziləri xudbin, Zorba isə belə şeylər barədə fikirləşmir. Mən yaxşılığa sevinmirəm, uğursuzluğa da əsla üzülmürəm. Əgər bilsəydim ki, yunanlar Konstantinopolu zəbt edib, bu məlumat mənə türklərin Afinanı ələ keçirməsindən çox təsir etməzdi.\nFərq etməz - arvadım var ya yoxdur, doğruyam, yaxud əclaf, paşayam, yoxsa hambal, mənim üçün hamısı eyni şeydir. Fərq yalnız mənim ölü, ya da sağ olmağımdadır. Şeytanamı uyacam, ya Allahamı sitayiş edəcəm, istənilən halda gəbərəcəm, iylənmiş cəsədə çeviriləcəm. İnsanların havasını korlayacam və onlar da məni dörd futluq çalaya basdırıb gedəcəklər”.\nƏsərin digər yerində isə müəllif romanın qəhrəmanı Zorbaya xitabən söyləyir:\n“Yer kürəsində böyük dağlar mövcuddur – mən davam etdim – orada ucadan-uca, hündür, ünyetməz yüksəkliklərdə monastır-məbədlər var. Həmin yerlərdə sarı geyimli zahid-monarxlar yaşayır. Onlar ayaqlarını qatlayıb, gözlərini yumurlar. Onlar həftələrlə, aylarla yalnız bir ideya haqqında düşünüb dərin yuxuya gedirlər. Yalnız bir ideya, eşidirsən?! Onlar bizim kimi qadınlar və kömür yatağı, kitab və iş-güc haqqında düşünmürlər, onlar diqqətlərini yalnız o böyük ideyaya yönəldib möcüzələr yaradırlar. Möcüzələr, tilsimlər, sehrlər məhz belə yaranır.\nZorba sən heç görmüsənmi adi zərrəbinin köməyi ilə günəş şüalarını bir nöqtəyə necə toplamaq olur? Bu zaman həmin yerdə od-alov, atəş əmələ gəlir. Bu proses İnsanın beynində də gedə bilər. Möcüzələri biz özümüz yaratmalıyıq, zehnimizi, diqqətimizi bir nöqtəyə, vahid amala, ali məqsədə yönəltməklə. Sən bunu anlayırsanmı?”\nNövbəti gün dostuma, amerikalı yazıçı Uilyam Stayronun “Sofinin seçimi” romanından, onun müharibə illərində Auşvits cəhənnəmindən sağ-salamat qurtularaq Nyu-Yorka gələn və həmin ölüm düşərgəsində etdiyi dəhşətli seçimə görə ömrünün sonunadək əzaba çəkən qəhrəmanından, polşalı qadın Sofinin faciəli taleyindən bəhs etdim.\nGələcəkdə oxuması üçün, lap yaxınlarda bitridiyim digər iki əsəri, Lyosanın “Palomino Moleronu kim oldürüb” və Dmitri Qriqoroviçin “Kənd” povestlərini də Ələsgərə nişan verdim.\nO, isə gülümsündü və mənə oxuduğu ən yaxşı əsərlərin top-siyahısını göstərdi. Oxucular üçün də maraqlı olacağını güman edib, siyahıdakı bəzi adları təqdim edirəm: Eji Kosinski “Rənglənmiş quş”, Mo Yan “Qızıl darı tarlaları”, Conni Uillis “Qiyamət kitabı”, Donna Tartt “Qızılı çınqıl quşu”, Sadık Hidayət “Kor bayquş”, Frenk Makkort “Ancelanın külləri”, Entoni Barces “Avtomatik portağal” və Con Fante “Tozdan soruş”, Ayn Rand “Həyatın qaynağı”, Kolett “Dişi pişik”, Tom Beyker “Donuzları təkmələyən uşaq”.\nBeləliklə, hamınızı bu maraqlı əsərləri oxumağa səsləyirəm.\nYastığınız kitab olsun.


Eugène Delacroix'nın "La liberté guidant le peuple" (xalqın rəhbəri azadlıqdır) adlı layihəsi, Fransadakı Avqust İnqilabının ən önəmli simvolu olmuşdur.\nMillətçilik bir qayda olaraq millətinə sədaqəti və bağlılığı, siyasi müstəqilliyi və öz xalqı naminə inkişafı təbliğ edir. Millətin mədəni və mənəvi inkişafı, həyat şəraiti, yaşadığı ərazi, iqtisadi resurs və mənəvi dəyərlərin praktiki müdafiəsi üçün milli şüurun birləşməsinə çalışır. O vətənpərvərliyə yaxın olan milli hisslərə söykənir. Bu ideologiya sosial və sinfi fərq qoymadan cəmiyyətin müxtəlif laylarını birləşdirməyə çalışır. Onun üçün sosial və sinfi fərq yoxdur. Tarix boyu millətçilik xalqları keçid dövrlərində müəyyən siyasi məqsədlər üçün birləşdirməyə nail olmuşdur.\nBir çox müasir radikal hərəkatlar özünü millətçi olaraq qələmə aldıqları üçün millətçilik tez-tez etnik, mədəni və dini dözümsüzlük ilə assosiasiya olunur. Bu cür dözümsüzlük digər mülayim millətçi axınlar tərəfindən tənqid edilir.


“Bunun davamı olmalıdır...”\n“Bunun davamı olmalıdır...” Siyasət\n22 Oktyabr 2015 13:19\nQüdrət Həsənquliyev: "Artıq cəmiyyətdə, ayrı-ayrı insanlarda çox böyük ümidlər yaranıb ki, dəyişikliklər baş verəcək"\n"İki il müddətində sahibkarların kənar yoxlamalardan azad olunması mütərəqqi və inqilabi bir addımdır"\n"ASAN XİDMƏT bütün sənədləri qəbul edirsə, niyə təkrar müvafiq dövlət orqanının rəyi alınmalıdır?"\n"Qanunvericilik qaydasında vergi müfəttişlərinin sahibkarlarla birbaşa təması qadağan olunmalıdır"\nBütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyev gündəmin aktual mövzuları ətrafında sualları cavablandırıb. BAXCP sədrinin müsahibəsini oxucularımıza təqdim edirik\n- Qüdrət bəy, yaxşı olar ki, bu gün cəmiyyəti maraqlandıran çoxsaylı sualları ümumiləşdirib sizdən soruşam: ölkədə nə baş verir?\n- Düşünürəm ki, Azərbaycan Respublikasının prezidenti özü üçün artıq qərar verib ki, ölkəni inkişafın yeni mərhələsinə keçirmək lazımdır. Yəni korrupsiyaya qarşı mübarizə gücləndirilməlidir, sahibkarların azad nəfəs almasına imkan yaradılmalıdır. Hələ ötən ilin dekabrında müsahibələrimdən birində demişdim ki, Azərbaycanda sahibkarlar talan edilir. İndi mən çox məmnunam ki, eyni zamanda dünya bazarında neftin qiymətinin aşağı düşməsi bu qərarın qəbulunu sürətləndirib. Doğrudan da bəzən hansısa bir problemin həlli, yaxud cəmiyyətin öz inkişafında bir mərhələdən digər mərhələyə keçidi üçün mövcud ziddiyyətlər öz kulminasiya nöqtəsinə çatmalıdır. Hesab edirəm ki, bizdə də bəzi problemlər artıq elə bir həddə gəlib çatmışdı ki, bundan sonra buna reaksiya verməmək cəmiyyətimizin tam deqradasiyasına və dağılmasına səbəb ola bilərdi. Buna görə də prezident artıq mənim müşahidələrimə görə bu qərarları verib. İstər dövlət məmurlarının öz səlahiyyətlərindən sui-istifadə edərək sahibkarları, vətəndaşları talamasının qarşısının alınması istiqamətində qəti və radikal qərarlar qəbul olunub. İstər lisenziyaların verilməsi ilə bağlı məsələ olsun, bunun mərkəzləşdirilib ASAN XİDMƏT-ə verilməsi, iki il müddətində sahibkarların kənar yoxlamalardan azad olunması düşünürəm ki, olduqca mütərəqqi və inqilabi bir addımdır. Amma düşünürəm bunun ardı da olmalıdır. Ona görə ki, prezidentin özünün də söylədiyi kimi sahibkarların ən çox əziyyət çəkdiyi qurumlardan biri də elə vergi orqanlarıdır. Amma vergi orqanları yoxlamalarını davam etdirəcək. Düşünürəm burada da elə mexanizmlər işlənib hazırlanmalıdır ki, bu sahədə də şəffaflıq yaratmaq mümkün olsun. Şəxsən mənim təklifim ondan ibarətdir ki, qanunvericilik qaydasında vergi müfəttişlərinin sahibkarlarla birbaşa təması qadağan olunmalıdır. Yəni vergi orqanları sadəcə sahibkara rəsmi məktub göndərərək ondan müvafiq sənədləri tələb etməlidir. Bu məktub elektron formada da ola bilər, çap formasında da. Məhz təqdim olunan həmin sənədlər əsasında yoxlamalar aparılır və yoxlamanın nəticələri barədə də yenə sahibkara yazılı məlumat verilir. Hansısa əlavə məsələlərə aydınlıq gətirilməsi lazım olarsa yenə də bu yalnız və yalnız yazışmalar yoluyla həyata keçirilməlidir. Özü də bu yazışmalar arxivləşdirilərək uzun müddətə saxlanılmalıdır. Sahibkarla vergi məmurunun hər hansı bir təması kriminal xarakterli əməl kimi nəzərdə tutularaq cəzalandırılmalıdır. Bu təklifim nə qədər qəribə səslənsə də Azərbaycan reallığında, bizim mentalitetdə bunun başqa yolu yoxdur. Mən demirəm ki, burda hər zaman vergi məmuru günahkardır. Bir çox hallarda məhz vergi məmurlarına rüşvət sahibkarlar tərəfindən təklif olunur, sahibkarlar çalışır ki, vergi məmuruna rüşvət verməklə az vergi ödəsinlər və ya vergidən yayınsınlar. Buna görə də vergi sahəsində də şəffaflığın yaradılması son dərəcə önəmlidir və bunu etmək lazımdır. Tutaq ki, bizim sahibkarların Vergilər Nazirliyində nə işi var? Amma biz mətbuatda da dəfələrlə yazılanlardan bilirik ki, vətəndaşlar birbaşa Vergilər Nazirliyinə dəvət olunur, orada onlarla "söhbət aparılır", müəyyən razılaşmalar əldə olunur və s. Mən düşünürəm və parlamentin iclasında da söylədiyim kimi, əgər prezidentin hökumət qarşısında qoyduğu vəzifələrin 50 faizi yerinə yetirilsə, biz növbəti ildə sözün həqiqi mənasında başqa bir Azərbaycan görə bilərik. Bunun üçün cəmiyyətimizin də çox böyük potensialı var. Düşünürəm ki, başqa məmurlar da prezidentin qəbul etdiyi son qərarlardan özləri üçün nəticə çıxarmalıdırlar. Bunu kənar müşahidəçilər də görür ki, prezident öz komandasının üzvlərini qoruyur və maksimum çalışır ki, komandasının hansısa bir üzvündən imtina etməsin. Amma o çağırışlar edir, bir çox hallarda komandanın bəzi üzvləri bu çağırışlardan nəticə çıxarmırlar, yalnız son anda prezident görəndə ki, başqa bir çıxış yolu qalmayıb, o halda həmin məmurlar tutduqları vəzifədən kənarlaşdırılırlar və ya onların fəaliyyəti müvafiq qaydada araşdırılır və tədbirlər görülür. Düşünürəm ki, prezidentin öz komandasına olan bu münasibətindən də məmurlar sui-istifadə etməməli və nəticə çıxarmalıdırlar.\n- Deməli, Eldar Mahmudov nəticə çıxarmadığına görə vəzifəsindən kənarlaşdırıldı?\n- Mən belə düşünürəm. Ona görə ki, prezident dəfələrlə müşavirələrdə sahibkarlara divan tutulmasına son qoyulmasını və çıxışlarından nəticə çıxarılmasını tələb edirdi. Nəticə çıxarılmırsa, prezidentin artıq başqa qərar qəbul etmək yolu qalmır. Sonda onu söyləmək istəyirəm ki, doğrudan da Azərbaycanı yeni bir inkişaf mərhələsinə keçirməyin zamanı gəlib çatıb. İlk növbədə bu islahatlar iqtisadi sahədə aparılmalıdır. Bu sahədə islahatlar aparılmadan siyasi islahatların dərinləşdirilməsi Mixail Qorbaçovun yenindənqurma siyasəti kimi ölkə üçün heç də müsbət olmayan sonluqla nəticələnə bilər. Ona görə də ilk növbədə iqtisadi və buna paralel olaraq məhkəmə islahatları aparılmalı, bu islahatların arxasınca ölkədə köklü siyasi islahatlar aparılmalı, prezident üsul-idarəsindən parlament üsul-idarəli sistemə keçid edilməlidir. Sözsüz ki, bu cür qlobal miqyaslı islahatlar cəmiyyətlər üçün ağrısız keçmir, amma ortada Gürcüstan nümunəsi var və buna gedilməlidir. Düşünürəm ki, biz Azərbaycan cəmiyyətini də bu islahatlara hazırlamalıyıq.\n- Parlamentdə və jurnalistlərə açıqlamalarınızda mütəmadi olaraq sahibkarların incidilməsi barədə həyəcan təbili çalan fəal millət vəkili Siz olmusunuz. O vaxtlar da biz bilirik ki, sizə çoxsaylı sahibkar müraciətləri olub və sizdən kömək istəyiblər. İndi isə vaxtilə incidilən sahibkarların həbsə atılan MTN zabitləriylə üzləşdirilməsi və müvafiq ifadələrinin alınması üçün istintaqa çağrıldığı barədə silsilə məlumatlar yayılır. Sirr deyilsə, son hadisələrdən sonra onlardan heç istintaqa ifadə vermək üçün dəvət olunanlar barədə sizə məlumat daxil olubmu?\n- Bu barədə konkret məlumatım yoxdur. Amma sizə onu deyə bilərəm ki, bu tip məlumatlar tək-tük epizodlar deyil, kütləvi xarakter daşıyır. Məndə olan məlumata görə çoxlu sayda insanlar kütləvi şəkildə istintaq orqanlarına axışırlar və onlarda olan məlumatları istintaqla paylaşır, üzləşdikləri talançılığı qeyd edirlər. Ayrı-ayrı faktlar barədə zamanında mənə də məlumatlar verilib, amma etiraf edim ki, məsələnin bu dərəcədə dəhşətli olmasını təsəvvür etmirdim.\n- Bəlli oldu ki, vaxtilə Hacı Məmmədov "mən osminoqun yalnız bir quyruğuyam" deməklə heç də səhv etməyibmiş...\n- Korrupsiya cinayətləri ən inkişaf etmiş, qanunun aliliyinin tam təmin olunduğu, çoxpartiyalı sistemin oturuşduğu, ciddi siyasi rəqabətin mövcud olduğu ölkələrdə də var. Amma buna qarşı mübarizə də var. Xatırlayırsınızsa mən parlamentin iclasında söylədim ki, təxirə salınmadan məhkəmə islahatları aparılmalıdır, insanlar öz hüquqlarını yalnız inzibati orqanlara müraciət etmək yolu ilə qorumağa çalışmamalıdır. Yəni instisional islahatlar aparılmalıdır və vətəndaşlar öz pozulmuş hüquqlarını məhkəmə yolu ilə qorumaq imkanı əldə etməlidirlər. Eyni zamanda da məhəkəmə qərarları icra olunmalıdır. Mən şəxsən iki faktla – iki məhkəmə qərarının icra olunmamasıyla bağlı Ədliyyə Nazirliyinə müraciət etmişəm. Hər iki faktda da mənim birinci müraciətimdən sonra məsələnin ciddi şəkildə araşdırılaraq tədbir görüləcəyi bildirilib. Amma sonradan görünür nazirliyin müvafiq strukturlarına nazirliyin yüksək rütbəli rəhbərliyi tərəfindən fərqli göstəriş verildiyinə görə bu məhkəmə qərarları icra olunmayıb. Bilirsiniz, bu, faciədir və dəhşətdir. Maraqlıdır, mənim keçən dəfəki çıxışımdan sonra Ədliyyə Nazirliyi dərhal kollegiya keçirdi və ictimaiyyətə belə bir məlumat verildi ki, filan qədər adam məhkəmə qərarını icra etmədiyinə görə məsuliyyətə cəlb olunub və s. Amma bir millət vəkili kimi mənim özümə məlumat verilməsi lazım bilinmir ki, məhz sizin parlament tribunasından səsləndirdiyiniz məsələyə Ədliyyə Nazirliyinin münasibəti necədir. Heç bir vəzifəli şəxs heç buna reaksiya da vermir. Ona görə ki, məhz həmin şəxslərin tapşırığı ilə o məhkəmə qərarları icra olunmur. Əslində bu cür yanaşma parlamentin özünə bir ali hakimiyyət orqanı kimi hörmətsizliyin nümunəsidir. Ona görə də mən hesab edirəm ki, çox ciddi islahatlara başlanılmalıdır və bu islahatlar mütləq hüquq - mühafizə orqanlarını və məhkəmə sistemini əhatə etməlidir.\nMən Naxçıvandan yeni dönmüşəm, siz təsəvvür edirsiniz son 3 gündə həm Naxçıvanda küçədə sadə insanlarla, seçicilərimlə görüşlərimdə, həmçinin Bakıda təmasda olduğum insanlar sanki bayram ovqatındadır, insanların üzü gülməyə başlayıb, hamı bir-birini təbrik edir, insanlarda gələcəyə çöx böyük inam yaranmağa başlayıb ki, prezident bu işlərin öhdəsindən gələ biləcək, o, bu islahatları həyata keçirmək gücündədir. Bilirsiniz ki, bu islahatları həyata keçirmək heç də asan məsələ deyil. Bilirsiniz, etiraf etmək lazımdır ki, bir çox insanlarda bizim düzələn millət olmadığımızla bağlı bir inamsızlıq yaranmışdı. Amma indi insanlarda çox böyük ümidlər yaranıb ki, məhz yuxarıdan islahatlar yolu ilə, qansız- qadasız, qarşıdurmalar olmadan yığılıb qalmış problemləri həll edə bilərik. Dediyim odur ki, artıq cəmiyyətdə, ayrı-ayrı insanlarda çox böyük ümidlər yaranıb ki, dəyişikliklər baş verəcək. Elə bizim partiyanın özündə mənə yaxın insanlar var, ölkəyə az miqdarda dərman gətirməklə məşğul olan kiçik sahibkar olan bu insanlar neçə müddət idi ki, heç cür vaxtı çatmış lisenziyasının vaxtını uzada bilmirdi. Baxmayaraq ki, bütün digər dövlət qurumlarının icazə sənədləri, müvafiq rəyləri var idi, amma Səhiyyə Nazirliyi bu lisenziyanı vermirdi. Hətta mən Səhiyyə Nazirliyinə müraciət etdim ki, lisenziyanın vaxtının uzadılmamasının səbəbini deyin, bilək. Heç əhəmiyyət də verən olmadı. Ona görə bunları söyləyirəm ki, necə böyük bir korrupsiya aparatı ilə üz-üzə qaldığımızın miqyasını göstərə biləm. Yəni bəzi sahələrdə korrupsiya elə bir həddə gəlib çatmışdı ki, hətta millət vəkillərinin müraciətinə belə əhəmiyyət verən yox idi. Ona görə də lisenziyaların alınıb ASAN XİDMƏT-ə verilməsi çox mütərəqqi addımdır. Amma xahiş edirəm burada bir məqama ciddi diqqət yetirilsin. Lisenziyanı bundan sonra ASAN XİDMƏT versə də yenə də müvafiq dövlət orqanının rəyi tələb olunur. Yəni həmin orqanlar necə ki, lisenziyanı bəhanələrlə verməkdən imtina edirdilər, yenə də həmin o rəyi verməyəcəklər. Bu barədə də gərək cənab prezidentin özü də, müvafiq hakimiyyət orqanları da düşünsün ki, bu müddəa həmin fərmandan çıxarılsın. Fərqi nədir, rəy də elə lisenziya kimi bir sənəddir və belə çıxır ki, ASAN XİDMƏT yalnız və yalnız son verilən kağızı sadəcə sənə təqdim etməklə kifayətlənəcək. Ona görə də ASAN XİDMƏT bütün sənədləri qəbul edirsə, niyə təkrar müvafiq dövlət orqanının rəyi alınmalıdır? Fürsətdən istifadə edərək ölkə jurnalistlərinə səslənirəm ki, sizlər də bu məsələnin üstünə gəlin, bu məsələ də öz həllini tapsın.\n- Bu gün hamı öz aləmində Eldar Mahmudovun yerinə namizəd axtarır. Bir hüquqşünas kimi Sizin qənaətiniz necədir, ora hansı strukturdan adam gətirilməlidir?\n- Mən düşünürəm ki, istər milli təhlükəsizlik, istərsə də daxili işlər və hətta müdafiə nazirlərinin konkret həmin sahə üzrə mütəxəssis olması zəruri deyil. Çünki nazir vəzifəsi siyasi vəzifədir. Sabah ora istənilən bir siyasətçi, tutaq ki, hətta YAP rəhbərliyindən bir şəxs də təyin oluna bilər. Önəmli olan odur ki, təyin olunan şəxsin liderlik keyfiyyəti olsun və sırf peşəkarları işə cəlb etməklə fəaliyyyətini həyata keçirməlidir. Hər bir nazirliyin əsasnaməsi, qarşıya qoyulmuş vəzifələr, hədəflər var. Həmin şəxs sadəcə o işi doğru təşkil etməlidir. Siz baxın, ABŞ-da və Türkiyədə müdafiə və daxili işlər nazirləri mülki şəxslərdir. Bizdə çox vaxt bunu əsaslandırırlar ki, xüsusilə də ölkə müharibə vəziyyətində olduğuna görə müdafiə naziri hökmən hərbçi olmalıdır. Bu tamamilə yanlış yanaşmadır. Əksinə, sizi əmin edirəm ki, sadaladığım vəzifələrə mülki şəxslərin təyin olunması o sahələrdə bir çox neqativ halların qarşısını ala bilər.\n- Cəmiyyətə vaxtında məlumat verilməsi son olaylarla bağlı çoxsaylı şayiələrin ayaq açmasına rəvac verib...\n-Mən təəssüf edirəm ki, başlanılmış cinayət işləri, kimlərin həbs olunduğu, onlara konkret olaraq hansı maddələrlə ittiham olunmaları barədə cəmiyyətə vaxtında məlumatlar verilməməsi elə bir vəziyyət yaradıb ki, bir çox hallarda jurnalistlər hansısa məqsədyönlü şəkildə mətbuata ötürülən məlumatları, yaxud da aldıqları yanlış informasiyaları dəqiqləşdirmə imkanları olmadığından tirajlayırlar. Bu da ona gətirib çıxarır ki, bu qurum əhali arasında gözdən salınır. Bu da çox qorxuludur. Ona görə ki, bu qurumun gücü onun məhz ictimaiyyətlə işləməsindədir. Yəni insanlar ölkənin təhlükəsizliyi üçün bu struktura inanmasalar, onunla əməkdaşlıq etməsələr acınacaqlı vəziyyət yarana bilər. Bilirsiniz ki, Azərbaycan islam dünyasının bir hissəsi kimi çox təhlükəli bir coğrafiyada yerləşir. Burada böyük dövlətlərin hamısının maraqları var. Yəni əhali bu quruma etimad göstərməsə belə bir ölkədə təhlükəsizliyi qorumaq, müxtəlif dini-ekstremist cərəyanların qarşısını almaq çox çətin olar. Ona görə də jurnalistlərə səslənirəm ki, bir qədər ehtiyyatlı olsunlar, əldə etdikləri informasiyaları dərhal ictimailəşdirməyə can atmasınlar. Amma bir daha deyirəm ki, istintaqı aparan orqanlar mütləq mütəmadi olaraq ictimaiyyəti məlumatlandırmalıdırlar ki, şayiələrə yer qalmasın. Bir də görürsən ki, adi bir məişət hadisəsi ilə bağlı prokurorluq və polis orqanları dərhal birgə məlumat yayırlar. Amma neçə gündür bütün ölkə bu olaylara köklənib, amma istintaq orqanları alayarımçıq açıqlamalarla o informasiya aclığını aradan qaldıra bilmirlər. Hesab edirəm ki, bu tamamilə yanlış və ictimai rəyə hörmətsiz münasibətdir. Müvafiq orqanlar bunlardan nəticə çıxarmalıdırlar və vaxtında açıqlamalar verməklə Milli Təhlükəsizlik Nazirliyinə qarşı belə bir kampaniyanın aparılmasının qarşısını almaq olardı. Amma məhz informasiya çatışmazlığı ona gətirib çıxardı ki, kim nə istədisə onu da yazdı. Ona görə də mən hüquq – mühafizə orqanlarına da müraciət edirəm, ictimaiyyəti maraqlandıran suallara dərhal cavab verilməlidir. Elə götürək Beynəlxalq Bankla bağlı məsələni. Kimin ağlına nə gəlirdi yazırdı ki, Mütəşəkkil Cinayətkarlıqla Mübarizə İdarəsi filankəsi tutdu, filnkəsi boşladı. Olmazdı ki, DİN bu barədə ictimaiyyətə mütəmadi məlumat verəydi ki, kimlər istintaqa çağrılıb, niyə çağrılıb, kim nə qədər kredit götürüb, nə qədərini ödəyib, nə qədərini ödəməyib və s. Yəni ictimaiyyəti məlumatlandırmaq lazımdır ki, dedi-qodulara yer qalmasın. İkincisi də insanlar bu dedi-qodulara öyrənməsin. Cəmiyyət və insanlar bu cür şayiələrə aludə olanda onlar sabah heç vaxt rəsmi informasiyalara əhəmiyyət verməyəcklər. Bu da dövlətin təhlükəsizliyi üçün çox qorxuludur ki, istənilən təxribatçı qüvvələr ölkədə şayiələri yaymaqla ölkədə çox ciddi gərginlik yarada bilərlər. Bundan nəticə çıxarmalıdırlar ki, cəmiyyəti şayiəyə öyrətmək olmaz. Bizdə çox təəssüf ki, vaxtında informasiyaların verilməməsi bu cür anormal vəziyyətə gətirib çıxarır. Görürsünüz xaricdə, bir dənə hadisə baş verirsə, həmin şəhərin meri və hüquq - mühafizə orqanları dərhal media önünə çıxaraq ictimaiyyəti maraqlandıran sualları cavablandırmağa tələsirlər. Bizdə də buna adət etmək lazımdır.


12-03-2018 / 20:47\nMəlumat verdiyimiz kimi, Golden Pay üzərindən sığorta satışı sığortaçılar arasında narazılıq yaradıb.\nXeberler.az bildirir ki, bununla bağlı sığortaçıların narazılığı ilə bağlı Maliyyə Bazarlarına Nəzarət Palatası sığorta bazarının monitorinqini aparıb.\nMonitorinq zamanı icbari sığorta müqavilələrinin bağlanması üçün məlumatların əldə edilməsi məqsədilə Golden Pay ASC tərəfindən 1 fevral - 1 mart 2018-ci il tarixlərində keçirilən hədiyyəli yarışın qanunsuz olduğu barədə açıqlama verib.\nBununla bağlı FED.az-ın sualını cavablandıran Palatanın verdiyi məlumata görə, Golden Pay ASC-nin İdarə Heyətinin sədri Fərid İsmayılzadə Palataya təqdim etdiyi izahatda bildirib ki, yeni reklam kampaniyasının məqsədi müştərilər haqqında məlumat toplamaq və sığorta müqaviləsinin bitməsinə az qalmış istifadəçilərə SMS və e-mail vasitəsi ilə yeni icbari sığorta müqaviləsinin bağlanmasını təklif etməkdir.\nPalatadan öz növbəsində Golden Pay MMC-yə bildirilib ki, “İcbari sığortalar haqqında” Azərbaycan Respublikasının Qanununun 11.4-cü maddəsinə əsasən qanunla və ya qanundan irəli gələn digər normativ hüquqi aktla müəyyən olunmuş icbari sığorta haqqına hər hansı formada əlavə və ya endirim (güzəşt) tətbiq etmək, həmçinin sığorta müqaviləsinin bağlanması müqabilində sığortalılara hədiyyələr vermək və ya bu cür sövdələşmələr təklif etmək qadağandır.\nBununla əlaqədar, “İcbari sığortalar haqqında” Azərbaycan Respublikasının Qanununun 11.4-cü maddəsinin tələblərinin pozulması halının dərhal aradan qaldırılması və bir daha bu pozuntuya yol verməməsi ilə bağlı Golden Pay ASC-yə icrası məcburi olan tədbirlər barədə yazılı göstəriş – Təqdimat təqdim edilib.


Data Analysis ilə Demoqrafik analiz (real statistika) | Excel Stuff\nOctober 26, 2018 October 26, 2018 / ekhaliloff\nBildiyimiz kimi, 2 faktor arasındakı əlaqənin (mənfi və ya müsbət) olub-olmadığını bilmək üçün Excel-də CORREL funksiyasından istifadə edirik. Aldığımız nəticə 1-ə nə qədər yaxındırsa, arada güclü müsbət əlaqə var deməkdir. Yəni, birindəki artış, digərində də artışa meyl edir. Mənfi 1-ə yaxınlaşdıqca isə, aradakı əlaqənin əks olduğu yəqin edilir.\nMəsələn, ilk analizimizdə nikah sayları ilə boşanma saylarındakı əlaqəni həyata keçirə bilərik.\nNəticəmiz 0.5 alındı. Statistik baxımdan bu o deməkdir ki, bu iki faktor arasında güclü bir əlaqə yoxdur, bir-birindən müstəqil hərəkət edirlər. Birindəki artış, digərində mütləq surətdə artışa səbəb olmur.\nNikah sayı ilə doğulan uşaq sayındakı əlaqəyə baxaq.\nNəticə, 0.9-dur, digər deyişlə, arada çox ciddi əlaqə var. Effekti 1 il sonra görünsə də, Azərbaycanda hər yeni evlilik böyük ehtimalla yeni doğumla nəticələnəcəkdir (Qərb ölkələrinin əksinə).\nSon analizi doğulan uşaq sayı ilə ana ölümləri arasında apara bilərik. Yəni, doğum sayı artdıqca, analarda ölüm sayları artır ya yox. Burada yarana biləcək 1-ə yaxın müsbət nəticə, böyük fəlakət deməkdir. Çünki, nə qədər çox uşaq doğulsa, bir o qədər də çox ana ölümü baş vermiş olacaqdır mənasına gələcəkdir.\nNəticə, -0.1 alındı. Demək ki, ana ölümlərinin səbəbi (sayca çox olmasa da), daha çox uşaq doğumları deyil, lokal xarakterli faktorlardır.\nİndi isə, bu 4 faktorun bir-birinə olan münasibətini tək bir cədvəldə görmək üçün, Analysis ToolPak Add-in aktivləşdirməliyik.\nFile >> Options >> Add-ins >> Excel Add-ins >> Analysis ToolPak\nAktivləşdirdikdən sonra, Data menusu altında Data Analysis olaraq qarşımıza çıxacaqdır.\nÜzərinə kliklədikdən sonra, belə bir pəncərə açılacaq, Correlation seçirik.\nDaha sonra aşağıdakı kimi müvafiq xanaları doldurduqdan sonra OK klikləyirik.\nYeni cədvəl olaraq 4 faktorun bir-birinə olan əlaqəsini eyni anda görəcəyik.\nDaha öncə hesabladığımı rəqəmləri burda da görürük.\nStatistika Komitəsinin web-səhifəsində bunun kimi yüzlərlə fərqli analiz aparıb ölkəni daha yaxşı başa düşmək mümkündür.\nÜmumi, Faydalı materiallar, Riyazi və statistik funksiyalar\n← VİDEO – İllik sabit artım tempinin hesablanması (CAGR)\nVİDEO – Pilləli dropdown siyahılar →


“Qafqaz Albaniyasını öyrənirik” layihəsi çərçivəsində Ağstafada “dəyirmi masa” təşkil olunub\nBazar ertəsi, 17 Oktyabr 2016 07:00\nAzərbaycan Respublikasının Prezidenti yanında Bilik Fondunun və Bakı Beynəlxalq Multikulturalizm Mərkəzinin birgə təşkilatçılığı ilə həyata keçirilən “Qafqaz Albaniyasını öyrənirik” layihəsi çərçivəsində təşkil edilən elmi turun iştirakçıları yerli ictimaiyyət nümayəndələri ilə birgə oktyabrın 15-də Şəmkirin Muxtariyyə kəndində Qafqaz Albaniyasının yadigarı olan qədim Şəmkir şəhərinin qalıqlarını ziyarət ediblər.\nAZƏRTACxəbər verir ki, bələdçi, tarix elmləri doktoru Tarix Dostiyev tur iştirakçılarına qədim Şəmkir şəhərinin qalıqları barədə məlumat verib. Bildirilib ki, Şəmkir orta əsrlərdə Arran memarlıq məktəbinin əsas mərkəzlərindən biri olub. IX əsrin ikinci yarısı – X əsrdə bu şəhər mühüm sənətkarlıq və ticarət mərkəzinə çevrilib, XI-XII əsrlərdə çiçəklənmə çağını yaşayıb. 1235-ci ildə şəhəri ələ keçirən monqollar qədim Şəmkiri xarabalığa çeviriblər.\nBakı Dövlət Universitetinin müəllimi, tarix üzrə fəlsəfə doktoru Asif Bayramov tələbələrin qədim şəhərlə bağlı suallarını cavablandırıb.\nSonra tur iştirakçıları Ağstafa rayonuna gəlib, Azərbaycan parkında olublar.\nDaha sonra Ağstafa şəhərindəki Yazıçılar Evində “Azərbaycan multikulturalizmi” proqramı çərçivəsində “dəyirmi masa” təşkil olunub.\nBakı Beynəlxalq Multikulturalizm Mərkəzinin analitika şöbəsinin müdiri, fəlsəfə doktoru Rəşad İlyasovun moderatorluğu ilə keçirilən “dəyirmi masa”da Azərbaycan Respublikasının millətlərarası, multikulturalizm və dini məsələlər üzrə dövlət müşaviri Kamal Abdullayevin təşəbbüsü və redaktorluğu ilə nəşr olunan “Azərbaycan multikulturalizminin ədəbi-bədii qaynaqları” kitabının və “Multikulturalizm” ədəbi-bədii, elmi-publisistik jurnalının təqdimatı olub.\nTədbirdə Ağstafa Rayon İcra Hakimiyyətinin məsul işçisi Əziz Məsmalıyev qonaqları salamlayaraq, onları rayonda olan alban abidələri ilə bağlı məlumatlandırıb.\n“Dəyirmi masa”da AMEA-nın alimləri Mübariz Xəlilov və Ülviyyə Hacıyeva alban abidələri haqda apardıqları araşdırmalar barədə məlumat veriblər.\nAlimlər və Prezident yanında Bilik Fondunun sektor müdiri Hacı Abdulla tədbir iştirakçılarını maraqlandıran sualları cavablandırıblar.\nSənətşünaslıq üzrə fəlsəfə doktoru İmaş Hacıyev və tarix üzrə fəlsəfə doktoru Anar Ağalarzadə “dəyirmi masa”da “Keşikçidağ” mağara-məbədlər kompleksi haqqında maraqlı məruzələrlə çıxış ediblər. Qeyd olunub ki, Qafqaz Albaniyasının abidələrinin qiymətli nümunələrindən olan, Ağstafa rayonunun Böyük Kəsik kəndindən 28 kilometr aralıda yerləşən “Keşikçidağ” mağara-məbədlər kompleksi 70-dək mağara, ilkin orta əsrlərə aid bir qala, bir məbəd və bir inanc yerindən ibarətdir. Kompleksdəki təbii mağaraların yaşı isə 2 min ildən çoxdur.\nTədbirdə “Keşikçidağ” dövlət tarix-mədəniyyət qoruğunun direktoru Musa Mursaqulovun kompleks haqqında məlumatı da dinlənilib.\nAbşeronda Qafqaz Albaniyasının izləri\n“Qafqaz Albaniyasını öyrənirik” layihəsi uğurla davam etdirilir\nQafqaz Albaniyasında antik yaşayış məskənləri: biz nə bilirik?


Vəli Ələsgərovun qardaşı niyə həbs edilib?\nHaxçıvanın keçmiş milli təhlükəsizlik nazirinin “Bakı planları”nın qarşısı alındı\nOktyabrın 11-də Naxçıvan Muxtar Respublikasının ləğv olunmuş Milli Təhlükəsizlik Nazirliyinin keçmiş rəhbəri Vəli Ələsgərovun qardaşı Əli Ələsgərov vergidən yayınma ittihamı ilə həbs edilib.\n“Turan” agentliyinin məlumatına görə, Əli Ələsgərovun barəsində 3 ay müddətinə həbs qətimkan tədbiri seçilib.\nCinayət işi baxılması üşün Şərur rayon Məhkəməsinə göndərilib. Yaxın günlərdə məhkəmə prosesi üzrə hazırlıq iclası olacaq.\nBaununla yanaşı “Turan”a yerli mənbələrdən məlum olub ki, Əli Əlsəgərov artıq vergi borcunu ödəyib. Onun vergi borcunun nə qədər olması barədə rəsmi mənbələrdən məlumat əldə etmək mümkün olmayıb.\nƏli Ələsgərov sahibkardır. Qardaşı Muxtar Respublikanın MTN rəhbəri olduğu vaxtlarda onun biznesi çiçəkləmişdi. Belə ki, o, Ordubadda broyler təsərrüfatına, Şərurda balıqçılıq müəssisəsinə sahib idi, iaşə obyektləri vardı.\nİyunun 24-də Naxçıvan Ağır Cinayətlər üzrə Hərbi Məhkəməsi Vəli Ələsgərovu mənimsəmə, vəzifə səlahiyyətini aşma və qanunsuz dinləmələrdə təqsirli bilərək 14 il azadlıqdan məhrum edib.\nVəli Ələsgərov 15 il Naxçıvan MTN-ə rəhbərlik edib. 2015-ci ilin dekabrında gözlənilmədən işdən çıxarılıb. Bundan sonra onun barəsində cinayət işi qaldırılıb.\nBir müddət həbsdə qaldıqdan sonra ev dustaqlığına buraxılıb. Lakin öz günahsızlığı və həbs zamanı işgəncələrə məruz qalması barədə mətbuata açıqlama verəndən sonra yenidən həbs edilib. İbtidai istintaqın yekunlarına görə, Vəli Ələsgərova qarşı daha bir ittiham – qanunsuz dinləmə irəli sürülüb.\nVəli Ələsgərovun qardaşının həbsinin səbəblərilə bağlı “Azadlıq”a da maraqlı məlumat daxil olub. Məlumatda bildirilir ki, Əli Ələsgərovun həbsi qardaşının Bakıdakı həbsxanlardan birinə köçürülməsinə cəhd etməsilə bağlıdır.\nQeyd edək ki, Vəli Ələsgərov Naxçıvandan Bakıya “etap” olunması ilə bağlı ciddi iş aparır. “Naxçıvan rəhbərliyi Vəli Ələsgərovun Bakıya köçürülə biləcəyini düşünür. Bu baxımdan da qardaşını həbs ediblər ki, Vəli Ələsgərov Bakıdakı həbsxanadan sensasiln açıqlamalar verə bilməsin”, – deyə məlumatlı mənbə bildirir.\nYada salaq ki, Vəli Ələsgərovun məhkəməsi başlayanda vəkili Vüqar Xasayev sürprizlərin olacağını bəyan etmişdi. Bu baxımdan məhkəmədə Vəli Ələsgərovun şok açıqlamalar verəcəyi gözlənilirdi. Lakin gözləntilər özünü doğrultmadı. Vəli Ələsgərov faktiki olaraq susdu. Bundan sonra məlumat yayıldı ki, Naxçıvan rəhbərliyi ilə Vəli Ələsgərov arasında anlaşma mövcuddur. Anlaşma ondan ibarətdir ki, Vəli Ələsgərov susmağı müqabilində qısa müddətə həbsə göndəriləcək. Lakin prosesin yekununda Vəli Ələsgərova 14 il azadlıqdan məhrum edildi.\nMəlumata görə, Vəli Ələsgərov Bakıya məhz ona görə can atır ki, bildiklərini açıqlasın. Naxçıvan rəhbərliyinin anlaşmanı pozması hiddətləndirib. Lakin qardaşının həbsi Vəli Ələsgərovun planlarını poza bilər.


Microsoft Surface Pro 8 Laptop (8PV-00017) Bakıda ucuz qiymətə satılır. nazik noutbuku almaq. Ucuz qiymətləri\nMicrosoft Surface Pro 8 Laptop (8PV-00017) ən son istehsal edilən modellərdən biridir. Yüksək keyfiyyətli və uzun müddət stabil çalışmağı isə, istifadəçi üçün ideal seçimdir. Microsoft Surface Pro 8 Laptop (8PV-00017) modelini Bakıda dükanımızdan sizə münasib qiymətə sifariş edə bilərsiniz. Dükanımız istər online istərsə də real olaraq satdığı hər bir texnikaya yazılı rəsmi zəmanət təqdim edir. Daha ətraflı məlumat almaq üçün dülkanımızın menecerləri ilə əlaqə saxlayın. Microsoft Surface Pro 8 Laptop (8PV-00017) Bakıda ucuz satis qiymeti almaq və endirimlər üçün dükanımıza müraciət edin.


Qəşəm Nəcəfzadə. Aritmiya (Esse) » Yarpaq.az\nQəşəm Nəcəfzadə. Aritmiya (Esse)\nBir dəfə həkim- kardioloq, yazıçı Rafiq Tağı aritimiya üçün mənə bir dərman yazdı: kordaron\nDünyada ən böyük bədbəxtçilik odur ki, sən Bakı kimi möhtəşəm bir şəhərdə yaşayasan, ünvanına məktub gəlməyə. Sənin ünvanın yoxdur! Əlli yaşına gəlib çatdın, mənim gözəl şairim, neft və milyonlar səltənəti olan bu ölkədə özünə üç otaqdan ibarət bir ev düzəldə bilmədin ki, bilmədin. Hər dəfə balaca oğlun səndən soruşur: - «Ata, bizim evimiz nə vaxt olacaq?» - Sən isə uşağa cavab vermək əvəzinə «Vətən» şeirinin davamını yazırsan. Həmin balaca oğlan bir gün kirayə qaldığın bir otaqlı evin calaqlı pəncərə şüşəsini sındırdı. O gün evin yiyəsi əslən Vedibasarlı olan Davud müəllim arvad-uşağının gözü qarşısında səni elə danladı ki, az qala «Vətən» şeirinin birinci bəndini yadından çıxarasan. O da yadından çıxdı ki, sevdiyin qızı və hal-hazırda arvadın olan Süsəni qısqandığın üçün qrup yoldaşının ağzını necə vurub əzmişdin. İndi uşaqların (yəni bir oğlun, bir qızın) bir daha başa düşdülər ki, doğrudan da, bu balaca otaq onların evləri deyil. Evin içində elə gəzib dolaşırdılar ki, təki əl-ayaqları ora-bura dəyməsin. Bir dəfə balaca oğluna ayaqqabı alanda uşaq qayıdıb dedi ki, - «Ata, gör evin kirayəsini verməyə pulumuz qaldı, birdən Davud müəllim yenə hirslənər?!» - Ürəyin parça-parça oldu. Buna baxmayaraq, sən «Vətən» şeirini bitirməyə tələsirdin. Deyirdin: «Bu şeir Səməd Vurğunun «Partiyamızdır» şeiri kimi məşhur olacaq». Süsən tarixçi idi. O saat cavab verirdi ki, «Kommunist Partiyası Səməd Vurğunu göylərin yeddinci qatına qaldırdı. Bu Vətən sənə bir daxma da vermədi heç!» Sən dözümlü idin, mənim şairim, «Vətən» şeirini yazmalı idin. Özü də gözəl yazmalı idin. Gecələr qızını yemək və həm də yazı stolunun üstündə yatızdırırdın. Oğlun isə stolun altında uyuyurdu. Sonra Süsən qızı stolun «alt mərtəbəsinə» keçirtdi. Dedi: - «qız uşağıdır yıxılar, qolu-qıçı şikəst olar».\nMənim gözəl şairim, Süsən səni tələbə vaxtında böyük ümidlərlə sevmişdi. Bütün sevənləini «atkaz» eləyib səni tutmuşdu. Sən həm yaxşı insan, həm də gözəl şair idin. Süsən elə bilirdi ki, bütün şairlərə ev verdikləri kimi sənə də ev verəcəklər. Yaxandan orden asacaqlar, prezident təqaüdü alacaqsan, xalq şairi olacaqsan. Vaxtilə müəllim işlədiyin «Palçıqlı» kənd orta məktəbində səninlə görüş keçiriləcək. Süsən xanım da əyri olduğu əmisi qızlarının yanında «şef-şef» yeriyəcək, «Ay qızlar, gördünüz də, bu axşam televizorda ərimi göstərdilər, bilirsiniz də prezident mənim ərimi tanıyır». Bütün bunlar Süsənin ən romantik duyğuları və həsrətlə gözlədiyi ən şirin məqamlar idi. Bu arzular o zaman çilik-çilik oldu ki, bir gün sənin qızına elçi gəldilər. Mənim şairim, sənin yaşadığın evin ünvanı yox idi. Bəs nə edəcəksən? Süsənin kinayə ilə dediyi «Şairin ünvanın Vətəndir» kəlməsi də bir yandan ürəyini göynətdi. Süsən əvvəl qərar verdi ki, bəlkə elçiləri bacımgildə qəbul eləyək. Süsənin bacısının əri Naxçıvanlı idi. Badamdarda yaxşı villası vardı. Gözəl şairim, sən buna razı olmadın. «Sonra biabır olarıq» dedin. Özün getdin elçiləri gətirməyə. Bayılın «kruqundan» elçiləri götürüb «dvatsatının» dar, ensiz, mazutlu dar küçəsi ünvanı olmayan yöndəmsiz, uçuq bir daxmaya gətirdin. Ev biabırçı olsa da, pəncərəyə vurulmuş ağappaq pərdələr Süsənin əlləri kimi qəşəng idi. Mənim gözəl şairim, elçilər evdə oturmağa yer tapmadılar. Əlacsız qalıb qapıda ayaq üstə dayandılar. Gecələr stolun altına sığmayan, artıq böyümüş qızın - Bakı Dövlət Universitetinin üçüncü kurs tələbəsi - Tünzalə evin arxasında için-için ağlayırdı. Elçilər onun üçün gəlmişdilər. Amma bu, biabırçılıqdır. Bilirdin ki, axşam Süsən şivən qoparacaq. Yenə həmin sözlər; «əlli yaşına keçdin, şair ola bilmədin, prezident səni tanımadı, xalq şairi olmadın. Sənin şairliyin başına dəysin, ömrümü-günümü çürütdün. Sənə gəldiyim günə daş düşəydi». Sənsə, mənim şairim, «Vətən» şeirinin axırıncı bəndini düşünməkdə davam edəcəkdin. Sənin bu faciəni Qəşəm Nəcəfzadə Azərbaycan Yazıçılarının XI qurultayında yüksək kürsüdən söyləmişdi. Ağlayan da olmuşdu. Amma çoxları bunu Yazıçıların Qurultayı olduğu üçün Metafora kimi başa düşmüşdülər.\nƏziz şairim, sən elçilər gələn axşamı «Vətən» şeirini tamamlaya bilmədin. Həm elçilər gəlmişdi, həm də evin kirayəsi üçün Davud müəllim. Bir yandan da Süsənin bir ömürlük ittihamı baş qaldırmışdı.\nGözəl şairim, sənə «Vətən» şeirini tamamlamağa imkan vermirdilər. Hər dəfə axırıncı bəndin yazılmağı ixtisara düşürdü. Elə bilirdin ki, bu şeir tamamlanan kimi sənə ev verəcəklər, gələcəyə ümidli idin. Hökmən prezidentlə görüşəcəkdin. Niyə də görüşməyəsən? O dövlətimizin prezidenti, sən də ən sevimli şairi. Prezidentə çox böyük inamın var. Bu səni ruhlandırır. Həmişə deyirdin ki, siyasi liderimiz Heydər Əliyev yazıçılara böyük qayğı göstərirdi. Elə bu inamdan çıxış edərək Süsən də sənə ərə gəlmişdi.\nMənim gözəl şairim, sənin Vətəninə, dövlətinə çox böyük inamın var. Hər gün «Şəhidlər xiyabanı»na gedirsən, ürəyin qana dönür, «Vətən» şeirinin misralarına təzə qan gəlir. Sənsə bu qanı kağıza, şeirə harda və necə köçürmək haqqında fikirləşirsən. Axı sənin yazmaq üçün otağında bir barmaq boyda yerin yoxdur. Səyyad Aran sənin ən yaxın dostun idi. Deputat seçilən vaxtı səni də çox dostları kimi unutdu. İndi deputat deyil. Tez-tez Yazıçılar Birliyinə gəlir, əziz şairim, bu da bir zirəklikdir.\nŞairim, dünya bazarında neftin qiymətinin artması artıq sənin ilham mənbəyinə çevrilib. Bakı-Ceyhan neft kəməri sənin «Vətən» şeirinin misraları kimi uzanıb gedir. Bakı şəhərini çoxmərtəbəli binalar başına götürüb. Hətta parkları da söküb iri binalar tikirlər. Elə bil ağaclar da sənin kimi kirayədə yaşayırlar. Ona görə qorxa-qorxa, əsə-əsə dayanıblar. Bəlkə buna görə «Bakıda ağacların kölgəsi olmur». Bir az da dərindən fikirləşsək heç kirayədə yaşayan şairin «Vətən» şeiri də o qədər güclü olmaz. Hər gün hündür binalara baxıb nə vaxtsa prezidentin sənə iki otaqlı ev verəcəyi haqqında düşünürsən. Əlli yaşın səssiz-küysüz keçdi. Altmış yaşın hökmən qeyd olunacaq. Xalq şairi də olacaqsan, prezident təqaüdü də alacaqsan. Deputat da seçiləcəksən, prezident səni tanıyacaq, «Vətən» şeiri də «Partiyamızdır» şeiri kimi məşhur olacaq.\nMənim əziz şairim, sənin bu arzularına Süsən inanmaz, bu sözlər 25 il bundan qabaq ona yazdığın ilk sevgi məktubundakı sözlərə oxşayır. Onda da belə sözlər yazırdın.\nƏllini aşırdın, kitabın da çıxmadı, «Vətən» şeirin də yarımçıqdır. Hər axşam ümidini üzməyən Süsən səni dümsükləyir ki, prezidentə məktub yaz. Şairlərin işsizliyini, evsizliyini yaz. Şair dostlarının hamısının adından yaz. Nazilənin, Aytənin, Aliyənin, Qumrunun, Səidənin də ərini yaz. Yaz ki, bir-birimizə qonaq gedə bilmirik, ünvanımız yoxdur, daha yaşamağa həvəsimiz tükənib. Yaz ki, sabah oğlumuz əsgər gedəndə məktubu hansı ünvana yazacaq? Vallah prezidentimiz yaxşı prezidentdir, bizim dərdlərimizdən xəbəri olsa hər şey eləyər.\nHə, şairim, bu gün Azərbaycan yazarlarının durumu məcburi qaçqın və köçkünlərimizin vəziyyətinə oxşayır. Siz haradan köçüb gəlmisiniz Bakı şəhərinə? Hər yanda möhtəşəm binalar ucalır, amma sizin yaşamağa eviniz yoxdur! Bəs Bakını - parkları, yaraşıqlı xiyabanları - bina yerləri üçün satan kimdir? Azərbaycana, Bakı şəhərinə nə qədər şeirlər həsr etmisən? Bu gün bu şəhərdə sənin yaşamağın üçun bir bucaq belə yoxdur. Demək, ucalan bu göydələnlər sənin Vətənin deyil, demək sən yadsan, gəlməsən. Şairim, bilirəm ki, sən Vətənini balan kimi çox sevirsən. Onun müstəqilliyi və azadlığı üçün hər an canından keçməyə hazırsan. Ölkə prezidentinin nə vaxtsa bu sahədə addımlar atacağına böyük ümidin var. Təkcə sən yox, hamımız buna inanırıq.\nHərdən Süsənin kefi kök olanda deyir: - şəhərdə kirayə qalmadığımız yer qalmadı. Ora-bura köçməkdən cehiz şifonerim çilik-çilik olub. Bəs sənin ev muzeyin harada olacaq?\nŞairim, səndən xahiş edirəm «Vətən» şeirini tamamla. Hə, deyəsən başladın, Allaha şükür. İndi də oğlun ağlaya-ağlaya gözünün qabağında dayanmışdı. «Ata, Davud müəllim dedi ki, dünya bazarında neftin qiyməti qalxdığına görə mən də bu aydan kirayə pulunu qaldırıram».\n«Vətən» şeirindən qan axırdı…


Azərbaycanda iki səhmdar cəmiyyət ləğv olundu » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » Azərbaycanda iki səhmdar cəmiyyət ləğv olundu\nAzərbaycanda iki səhmdar cəmiyyət ləğv olundu\n16-06-2016, 16:33 Yazar: Günel Baxılıb: 194 Çap et\nASC-lərin ləğvi barəsində “Vergilər” qəzeti məlumat yayıb.\nAzərbaycanda Açıq Səhmdar Cəmiyyət (ASC) formasında fəaliyyət göstərən 2 müəssisə ləğv olunduğunu elan edib.\nBu barədə Mediaxeberleri.az “Vergilər” qəzetinə istinadən xəbər verir ki, müəssisələrdən biri “Gəncə Yağ-Piy” ASC-dir.\nKreditorlar tələblərini Gəncə şəhəri, Heydər Əliyev prospekti, 53 ünvanına bildirə bilərlər. Digər müəssisə isə “Binəqədi Tikinti Mexanikləşdirmə” ASC-dir.\nKreditorlar iki ay ərzində tələblərini Bakı şəhəri, Binəqədi rayonu, 3121-ci məhəllə, Abay Kunanbayev küçəsi, 78A ünvanına bildirə bilərlər.\n18:09 Rufiz Qonaqov və Elşad Mirbəşiroğlu: “Böyük şəxsiyyətin təkrarsız portret cizgiləri ” MƏQALƏ Klassik alman fəlsəfəsinin yaradıcılarından olan Hegel tarixi şəxsiyyətlərin xarizması haqqında belə qeyd edirdi: “Tarixi simalara fərdlərin maraqlarını, beləliklə, həm də ehtiraslarını təşkil edən ümumi cəhətlər baxımından yanaşmaq lazımdır. Onlar məhz ona görə böyük simalar sayılırlar ki, böyük,\n10:20 Daha iki qurum ləğv olundu Azərbaycan Milli Elmlər Akademiyasının “RİA-AGENTlərin işlənməsi və xalq təsərrüfatında təsdiqi üzrə istehsalat təcrübəli xüsusi konstruktor texnoloji bürosu” ləğv olunduğunu elan edir. Mediaxeberleri.az xəbər verir ki, Vergilər Nazirliyindən APA-ya verilən məlumata görə, kreditorlar 2 ay ərzində


İlin ilk seminar-treninqi təşkil olunub - serqqapisi.az\nNəşr edilib 10.01.2020 09:06 |\nDünən Cəmşid Naxçıvanski Muzeyində “2020-ci ildə muzeylərdə mədəni-kütləvi tədbirlərin təşkili” mövzusunda seminar-treninq keçirilib.\nTədbirdə nazirliyin baş məsləhətçisi Qumral Əsədova çıxış edərək bildirib ki, muxtar respublikada fəaliyyət göstərən müxtəlif profilli muzeylər bu gün dövlətin göstərdiyi hərtərəfli qayğı ilə əhatə olunur, onların maddi-texniki bazası gücləndirilir, əməkdaşlarının peşəkarlıq səviyyəsinin yüksəldilməsi diqqət mərkəzində saxlanılır. Naxçıvan Muxtar Respublikası Ali Məclisi Sədrinin “Muzeylərlə əlaqələrin daha da gücləndirilməsi haqqında” 2014-cü il 19 dekabr tarixli Sərəncamından sonra muzeylərin ziyarətçilərinin sayında əhəmiyyətli dərəcədə artım müşahidə olunur. Bu səbəbdən muzey əməkdaşları öz işlərini düzgün qurmağı bacarmalı, qonaqlarına yüksək səviyyədə xidmət göstərməlidir.\nQeyd olunub ki, seminar-treninqlər muzey işçilərinin muxtar diyarımızın bütün bölgələrində yerləşən muzeylərlə tanış olmalarına şərait yaratmaq baxımından da əhəmiyyətlidir. Belə tədbirlərdə muzey əməkdaşlarına bu sahədə həyata keçirilən yeniliklərdən söhbət açılır, onların sualları cavablandırılır.\nTədbirdə Cəmşid Naxçıvanski Muzeyinin direktoru Abasət Nuriyev muzeydə mədəni-kütləvi tədbirlərin təşkili istiqamətində qarşıda duran vəzifələrdən danışıb.\nSonra həmin muzeyin əməkdaşı, Naxçıvan Muxtar Respublikasının Əməkdar mədəniyyət işçisi Gülnaz Hüseynova çıxış edərək bildirib ki, mədəni-kütləvi tədbirlərin keçirilməsi həm muzey əməkdaşlarının peşə biliklərinin artırılmasına, həm də tədbir iştirakçılarının dünyagörüşünün inkişafına xüsusi təsir göstərir.\nSonra mövzu ətrafında müzakirələr aparılıb, muzey əməkdaşlarını maraqlandıran suallar cavablandırılıb. Tədbir muzey ekspozisiyasına baxışla yekunlaşıb.


2) Paşinyanın ikinci etirafı isə o olub ki, onun Qarabağda yaşayan ermənilərin adından danışıqlar aparmağa haqqı çatmır və bu həqiqəti xalqdan gizlədə bilməz.\nPaşiyanın bu etiraflarını II Qarabağ savaşından sonra yaranan mövcud reallıqları, o cümlədən “statusun” yerinin harda olduğunu qəbul etməsi baxımından müsbət irəliləyiş hesab etmək olar ki, bu da sülh prosesini sürətləndirə bilər.\nHesab edirəm ki, Paşinyanın bu bəyanatına ilk növbədə ATƏT-ə 4 gündən sonra sədrlik edəcək Polşa dəstək verməlidir. Eyni zamanda özünə iş axtaran Minsk Qrupunun həmsədrləri də Azərbaycanın ərazi bütövlüyünü dəstəkləyən və reallığı əks etdirən bu bəyanatı alqışlamalıdır. Bəlkə də, Paşinyanın bu açıqlaması Minsk üçlüyünün ürəyincə deyil və bir az da onlar üçün gözlənilməz oldu, lakin düşünürəm ki, artıq bu prosesin geriyə dönüşü yoxdur və onlar sülh çağırışlarını düzgün dəyərləndirməlidirlər.


“Dağlıq Qarabağ münaqişəsi Azərbaycan-Türkiyə münasibətlərində” kitabı çapdan çıxdı — Foto\n“Dağlıq Qarabağ münaqişəsi Azərbaycan-Türkiyə münasibətlərində” kitabı çapdan çıxdı - Foto\nTarix üzrə fəlsəfə doktoru Akif Mariflinin “Dağlıq Qarabağ münaqişəsi Azərbaycan – Türkiyə münasibətlərində (1980-ci illərin sonları – 2000-ci illərin əvvəlləri)” adlı monoqrafiyası “Elm” Nəşriyyatında işıq üzü görüb.\n“Qafqazinfo” xəbər verir ki, kitabda Ermənistan-Azərbaycan Dağlıq Qarabağ münaqişəsinin geosiyasi kökləri, səbəbləri və onun əsl mahiyyəti araşdırılıb. Tədqiqat əsərində həmçinin Dağlıq Qarabağ Muxtar Vilayətinin yaradılması, Ermənistan tərəfindən Azərbaycan torpaqlarının işğalının başlanmasının xronologiyası verilib, münaqişə Azərbaycan-Türkiyə münasibətləri kontekstində təhlil olunub, bu məsələnin Türkiyənin xarici siyasətində tutduğu yer, bu istiqamətdə apardığı siyasət tədqiq edilib.\nMünaqişənin Türkiyə-Ermənistan münasibətlərinə təsiri və Türkiyədə bu yöndə ictimai rəyin formalaşmasının siyasi analizi verilib, Türkiyə Kütləvi İnformasiya Vasitələrinin məsələyə münasibəti araşdırılıb. Kitabda Azərbaycan-Türkiyə əlaqələrinin dil, din, hərbi, iqtisadi, mədəni baxımdan yaxınlığı önə çəkilib, bunun fonunda Türkiyə-Ermənistan əlaqələrinin bugünkü vəziyyəti xarakterizə edilib. Əsərdə həmçinin Türkiyə Böyük Millət Məclisinin məsələyə münasibəti qurumun arxiv materialları əsasında araşdırılıb, rəsmi Ankaranın mövqeyi təhlil olunub.\nKitabın elmi redaktoru Tarix üzrə elmlər doktoru Professor Kərim Şükürovdur.


Rabitəbankdan Elektron ticarət tariflərinə endirim | marja.az\n®“Rabitəbank” sahibkarlara dəstək məqsədi ilə yeni müştərilərinə Elektron ticarət tariflərində güzəşt kampaniyası elan edir.\nAzərbaycan Respublikasının Mərkəzi Bankının COVİD-19 pandemiyası ilə əlaqədar sahibkarlara dəstək məqsədli tövsiyələrinə uyğun olaraq “Rabitəbank” POS terminal və Elektron ticarət tariflərinə güzəşt edilməsinə dair qərar qəbul edib.\nÖlkədə xüsusi karantin rejiminin gücləndirilməsi ilə əlaqədar müştərilərlə təması minimuma endirən şirkətlərin onlayn fəaliyyətinə dəstək olaraq “Rabitəbank” E-ticarət üçün yeni tariflərini elan edib. İyul ayı ərzində müraciət edən yeni müştərilərə ilk 3 ay minimal tarif ilə xidmət ediləcək. İyul ayı ərzində yeni müraciət edəcək “StartUp”lar da bir sıra endirim və güzəştlərdən bəhrələnəcəklər. Belə ki, ilk 3 ay ərzində aylıq 1000 AZN-ə kimi dövriyyədən heç bir xərc və xidmət haqqı tutulmayacaq.\nRabitəbank elektron ticarət tarifləri StartUp terminal


ÇAĞDAŞ AZƏRBAYCAN ƏDƏBİYYATI\nÇAĞDAŞ AZƏRBAYCAN ƏDƏBİYYATI Mədəniyyət\n12 Avqust 2016 12:35\nBundadır haq, şərəf və hürriyyət.\nİndi sadəcə inandırmaq deyil, məcbur etmək silahına da malik olan Peyğəmbər bir əlində "Allahın kitabı", o biri əlində isə polad bir qılınc aşağıdakı monoloqu söyləyir:\nİşçi sinfinin qılıncı ilə qurulan dövrün fikri, şübhəsiz, bolşevik zövqünü oxşayar, lakin yurdsevərlərin "qılınc kölgəsindəki vətən" anlayışı heç də əsl kommunistlərin xoşlanacaqları bir şey deyildir. Kommunist rejimi və istilası altında əzilən Azərbaycan vətənində azərbaycanlı şairin yaratdığı Peyğəmbərin dilindən söylənən Vətən şüarının ifadəsi xüsusilə aydındır. Bu sözlər vətənpərvərlik mənasında işlənir.\nYurdsevərlik bu əsərin təfərrüatında da özünü göstrərir. Bir misal: Peyğəmbərə gülən yaramaz küçə uşaqlarının dilindən bu beytlər səslənir:\nDüşmüş yurdundan aralı.\nBunlardan "Uçurum"la "İblis"dən bir-iki parça vermək istərdik. "Uçurum"da İstanbulda baş verən bir əhvalat təsvir edilir. Rəssam Cəlal Parisə gedir, Anjel adlı işvəkar bir fransız gözəlinə vurulur, İstanbulda qoyduğu gənc qadını ilə uşağını unudur, bir qısqanclıq səhnəsi əsnasında qadının qucağındakı kiçik yavrusu balkondan düşüb ölür. Sonunda Anjel də onu tərk edir, kor-peşman qadınına dönür, əfv edilməsini istəyir və əfv edilmədiyindən özünü uçuruma ataraq həlak olur. Əsərin moralist və idealist qəhrəmanı Əkrəm Parisə getmək üzrə olan arkadaşı Cəlala istiqamət vermək diləyi ilə bunları söyləyir:\nCəlalın tablolarını seyr edərək məharət və bacarığına heyran qalan Əkrəm "Peyğəmbər" şairinin qələmlə təsvir etdiyi bir tablonun fırça ilə rəsmini çəkməyi arzulayır:\nEyni motivi biz şairin əsərləri arasında müstəsna yer tutan "İblis"də də görürük. Bu əsərində şair əsasən hürriyyət və insani fikirlərin bir romantiki olaraq meydana çıxır. İnsanların lənətlərinə qarşı özünü müdafiə edən İblisin dili ilə insanlar arasındakı təzadı təsvir edir və adəm övladının düşgünlüyünü və öz cinsinə qarşı canavar kəsildiyini göstərir. Əsərin İblis adından söylənən son monoloqunu birlikdə dinləyək:\nƏn qatı bir inqilabçı ədasıyla yazılan bu əsərində dahi şair onu tərk etməyən ana düşüncəsinə (əsas düşüncə mənasında-red.) milliyyət və türkçülük fikrinə xüsusi bir yer ayırır: Turanın qurtulması üçün yalnız qılıncın kifayət olmadığını bir qəhrəmanın dili ilə,\nYalnız mədəniyyət, mədəniyyət, mədəniyyət!..- deyə ifadə edir.\nƏdəbi fəaliyyətinin sonlarına doğru Cavid yeni bir əsərinin nəşrinə müvəffəq oldu. Bu mənzum faciənin adı – "Səyavuş"dan görüldüyü kimi, məzmunu "Şahnamə"dən alınmışdır. Böyük İran şairinin bu məzlum qəhrəmanı, onun yaşadığı faciələr, müvəffəqiyyətsizliklər, təbiidir ki, Azərbaycanın romantik şairi tərəfindən istər zamanın tələbi və istərsə, səhnə texnikası baxımından çox gözəl işlənmişdir. Liberal bir aristokrat tipi olan Səyavuşun xarakterik cəhətləri məzlumlara və yoxsullara acımaq, şəhvətə, zülm və zorakılığa qarşı nifrət bəsləmək hisslərini göstərən cizgilərlə çox gözəl qabardılmışdır.\nCavidin digər əsərləri kimi, "Səyavuş"da türk şerinin gözəlliyinin sirlərini bilən bir sənətkarın ifadə parlaqlığı vardır.\nLakin bu pyesdə biz lirik nəğmələrin yanında gözəl düzülmüş səhnələrin hər gəlişini müşayiət edən bir çox dərin mənalı fəlsəfi fikirlər də tapırıq. Oxucu burada hüriyyət üçün çarpışmağa çağıran coşqun xitablara rast gəlir. Kəndli üsyanlarının qorxubilməz gənc başbuğu (başçı, rəhbər – red.) Altay arkadaşlarına aşağıdakı beytlərlə müraciət edir:\nBolşevik istilasının ilk dövrlərində Hüseyn Cavidə, nisbətən daha yaxşı yazmaq və yazdıqlarını oxutmaq və dinlətmək müyəssər olur. Halbuki milli cərəyanın digər nümayəndəsi Cavad Axundzadənin işi bolşevik dövründə qətiyyən gətirmir. Əski bir "müsavatçı" olduğuna görə onu həbs edirlər. Mətbuat səhifələrində, ədəbiyyat qurultaylarında hər yerdən uzaqlaşdırılır və qovulur. Əsərlərini nəşr etmirlər və nəşr olunanları isə toplayırlar. Bütün bunlara baxmayaraq, onun yazdığı parçalar əldən-ələ gəzərək gənc kommunistlərin arasında belə yayılır. Gənc bolşevik şairlər öz yazdıqları şerlərini Cavadın tənqid və təqdirinə ərz edəcək dərəcədə onun təsirinə düşürlər. Siyasi olmayan parçaları bəzən fürsət olduqda, mətbuat səhifələrində özünə yer tapır. Bunların çoxu rəmzidir. Bu rəmzlər çekist ruhlu tənqidçilər tərəfindən deşifrə olunub şairə hücum üçün bir vasitə olur. Cavad rəmziliyinin başlıca mövzusu Azərbaycan təbiətinin mənzərələridir.\nBaşqa bir şerində Göy gölü təsvir edir. Gəncə civarında (ətrafında – red.).bir yayla gölünə həsr edilmiş bu lirik şeri dinləyək:\nYaşıl gərdanbəndi ( boyunbağı – red.) gözəl boynunda\nZəvvarın (ziyarətə gələnlər – red.) olmuşdur böyük bir ölkə,


22 fevral 2017-ci il tarixdə BDU Elmi Şurasının genişləndirilmiş iclasında Fizika fakültəsinin dekanı prof. Məhəmmədəli Ramazanov “Fizika fakültəsində tədrisin və elmi fəaliyyətin təşkili və təkmilləşdirilməsi haqqında” məruzə ilə çıxış etmişdir. Prof. M.Ramazanov məruzəsində son 5 il ərzində tədris və elmi tədqiqat sahələrində fakültədə görülmüş işlər barəsində məlumat vermişdir. O, qeyd etmişdir ki, hesabat müddətində fakültənin madd-texniki bazasının gücləndirilməsi məqsədilə kafedraların tədris laboratoriyaları demək olar ki, tamamilə yenilənmiş, bu məqsədlə 500 000 ABŞ dollar xərəclənərəkavadanlıqlar və çihazlar alınaraq quraşdırılmışdır. Yeni və müasir laboratoriya avadanlıqları ilə dərslərinin keçirilməsində mövcud olan pərakəndələyin və uyğunsuzluğun aradan qaldırılması məqsədilə laboratoriya işlərinə buraxılma, işlərin aparılması və qəbul edilməsi məsələlərini tənzimləyən “Fizika praktikumu”üzrə laboratoriyadərslərinədair QAYDALAR işlənib hazırlanmış və BDU-nun Elmi Şurasında qəbul olunmuşdur. Bundan başqa, fənn proqramlarının vahid model üzrə hazırlanması təmin edilmiş və fakültə üçün yenidən işlənmiş və artıq tamamlanmaq üzrədir. Tələbə Elmi Cəmiyyətinin fəaliyyəti tələbələrin elmi tədqiqat işlərinə cəlb olunması istiqamətində qurulmuş və bunun nəticəsi olaraq 2016-cı ilin aprel ayında “Mənim elmdə ilk addımlarım” adlı tələbə elmi konfransı keçirilmiş, konfransın materialları kitab şəklində dərc olunmuşdur.\nProf. M.Ramazanov fakültədə eimi tədqiqat fəaliyyətinin təkmilləşdirilməsi istiqamətində də ciddi işlərin görüldüyünü qeyd etmişdir. Belə ki, həm tədris laboratoriyaların yenilənməsi, həm də elmi-tədqiqat labratoriyalarına yeni müasir avadanlıqların alınması elmi-tədqiqat işlərinin səviyyəsini yüksəltməyə imkan vermişdir. Nəticədə, fakültə alimlərinin Tomson-Reyter agentliyinin indekslənən jurnallarında dərc olunan məqalələrinin sayı ilbəil artmış və bu göstəriciyə görə Fizika fakültəsi 2015-2016-cı ildə Universitet üzrə birinci yerə çıxmışdır. 2006-2016-cı illərdə Respublika üzrəTomsonReyter Agentliyinin indekslənən jurnallarında məqalələri dərc olunan 100 alimdən 25-i Universitet alimləri, onlardan 9-u isə Fizika fakültəsinin alimləri olmuşlar. Prof. M.Ə.Ramazanov fakültə əməkdaşlarının müxtəlif qrant layihələri üzrə gördüyü işlərdən danışaraq, son beş ildə 2 151 456 avro, 120 070 dollar, 1 500000 rubl və 515000 manat dəyərində qrant layihələrinin həyata keçirildiyini, bu işlərin bu gün də uğurla davam etdirildiyini qeyd etmişdir. Hesabat müddətində fakültənin əməkdaşları müxtəlif ölkələrdə elmi konfranslarda məruzələrlə çıxış etmişlər. Eləcə də dünyanın bir sıra tanınmış alimlərinin, o cümlədən, Nobel mükafatı laureatları Laflin Robert Betts, Corc Fitzgerhald Smut və Con Polani və dünyanın bir sıra qabaqcıl ölkələrinin alimlər fakültə əməkdaşları qarşısında mühazirələri təşkil edilmişdir.\nFakültənin saytında Dağlıq Qarabağ uğrunda gedən döyüşlərdə iştirak etmiş, şəhid düşmüş və yüksək dövlət mükafatları ilə təltif olunmuş Fizika fakültəsinin məzunları haqqında “Şəhidlər və qəhrəmanlar” linki yaradılmışdır.\nSonda rektor akad. Abel Məhərrəmov Fizika fakültəsinin fəaliyyətini yüksək dəyərləndirmiş və fakültə əməkdaşlarına öz təşəkkürünü bildirmişdir.\n"FİZİKA FAKÜLTƏSİNİN POTENSİALI, NAİLİYYƏTLƏRİ , PROBLEMLƏRİ VƏ ONLARIN HƏLLİ İSTİQAMƏTİNDƏ APARILAN İŞLƏR" mövzusunda ELMİ HESABAT


Ramil Usubov generalın oğluna yüksək vəzifə verdi - son xeberler\nDaxili İşlər Nazirliyi (DİN) İnsan Alverinə Qarşı Mübarizə İdarəsinin sabiq rəisi, polis general-mayoru Şərif Əsədullayevin oğluna yüksək vəzifə verilib.\nSonxeber.az demokrat.az-a istinadən xəbər verir ki, generalın oğlu Əli Əsədullayev Sabunçu rayon Polis İdarəsinin 13-cü polis bölməsinə rəis müavini təyin edilib.\nƏ.Əsədullayevin 34 yaşı var. Bundan əvvəl Bakının müxtəlif polis bölmələrində çalışıb.\nQardaşı Tamerlan Əsədullayev bir neçə il əvvəl Bakının "Senator" restoranında dava-dalaş salmışdı. Davada bir nəfər bıçaqlanaraq yaralanmışdı. Tamerlan Əsədullayev iş üzrə təqsirləndirilən şəxs qismində cəlb edilərək, Yasamal rayon Məhkəməsinin müvafiq qərarı ilə həbs edilmişdi. Məlumata görə, Tamerlan Əsədullayevin həbs olunmasını atası general Şərif Əsədullayev xahiş etmişdi.\nƏli Əsədullayev Qafqaz Müsəlmanları İdarəsinin sədri, şeyxülislam Allahşükür Paşazadənin bacısı oğludur.\nSiyasət Baxılıb: 3692 Tarix: 19 fevral 2019\n1.118 | a: 0


“Önəmli məsələlər barədə danışacağıq. Ardından nahar edəcəyik. Prezident Ərdoğanı qəbul etmək böyük bir şərəfdir. Uzun və çətin görüş olacaq. Amma, uğurlu olacağını bilirəm. Çünki, əla münasibətlərimiz və daha da yaxşılaşdıracağıq”.\nTürk xalqının dəhşətli terror hücumlarına məruz qaldığını xatırladan Tramp bildirib ki, ABŞ İŞİD və PKK terror təşkilatlarına qarşı Türkiyənin apardığı mübarizəyə dəstək verir: “Prezident Ərdoğanla Yaxın Şərqdə sülh və təhlükəsizliyi təmin etmək, ortaq təhlükələrimizlə mübarizə aparmaq və bütün insanlarımız üçün şərəfli bir gələcək qurmaq üçün səbrsizlənirəm. Türkiyənin Suriyada dəhşətli qətlimaların dayandırılması üçün etdiyi mübarizəni təqdir edirik. Suriyada şiddəti azaldacaq hər bir addımı dəstəkləyirik. Türkiyənin istədiyi silah sifarişi üçün lazım olan hər şeyi edəcəyik”.\nƏrdoğan isə “Cənab prezident, dəyərli dostum” deyərək başladığı nitqində PYD/YPG terror təşkilatına verilən dəstək və FETÖ ilə bağlı ciddi mesajlar verib:\n“Ortaq gələcəyimizi təhdid edən terror təşkilatlarına qarşı fərq qoymadan mübarizə aparmaqda qərarlıyıq. Bölgəmizin gələcəyində terror təşkilatlarına yer yoxdur. Xüsusilə YPG/PYD terror təşkilatlarının hansı ölkə tərəfindən olursa-olsun həmsöhbətə çevrilməsi bu mövzuda qlobal səviyyədə qəbul olunan razılaşmalara qətiyyən uyğun deyil. Suriyadakı, İraqdakı, Yəməndəki və Liviyadakı xaosu fürsətə çevirmək istəyənlər gec-tez məğlub olacaqlar. İki müttəfiqin işbirliyi içərisində olması əli qanlı şəbəkələrin yox edilməsi üçün kafidir”.\nFETÖ ilə bağlı Tramp administrasiyasından gözləntilərini açıq şəkildə ifadə edən Ərdoğan bildirib ki, bu məsələdə ondan böyük gözləntiləri var: “Bu gözləntilərin boşa çıxmayacağına inanıram. Regional təhlükəsizlik üçün Türkiyə-ABŞ işbirliyi çox önəmlidir. Bu gün təməlləri qoyulan yeni dönəmin ölkələrimiz üçün xeyirli olacağını arzu edirəm”.\nQeyd olunduğu kimi prezidnetlərin görüşü nikbin əhval-ruhiyyədə baş tutub. Bunu Trampın “twitter” hesabından “Ərdoğanı qəbul etmək şərəfi” paylaşımı və Ərdoğanın “Qonaqpərvərlik üçün təşəkkürlər, cənab prezident. Bu günkü görüşümüz uzunmüddətli ittifaqımız və strateji ortaqlığımızı gücləndirəcəyinə inanıram” cavabı da sübut edir.\nBundan başqa görüşün nəticəsi kimi bir sıra məqamları qeyd edə bilərik. Görüşün vizual görüntüsü onu deməyə əsas verir ki, istər Tramp, istərsə də Ərdoğan iki ölkə arasında dostluğun tərəfdarıdır. Liderlər başa düşürlər ki, düşmənçilik hər iki dövlətə ancaq ziyan vura bilər. Bu kontestdə Trampın terrorla mübarizədə Ərdoğanı müttəfiq kimi “göylərə qaldırmasını” qeyd edə bilərik. ABŞ-ın YPG-yə silah verməsinə baxmayaraq Trampın “Türkiyə ilə münasibətlərimiz pozulmaz” bəyanatı da diqqət çəkir və bu mesaj çox şeydən xəbər verir.\nƏrdoğanın sözçüsü İbrahim Qalın görüşdə “bütün terror təşkilatları ilə bağlı məsələ müzakirə olundu” desə də, ABŞ-ın məsələyə rəsmi Ankara ilə prizmadan baxmadığı verilən açıqlamadan da bəlli olur. Hətta Tramp terrorizmdən bəhs edərkən İŞİD və PKK-nın adını çəkdi. FETÖ və PYD/YPG haqqında isə bir fikir bildirmədi. Bu isə Ərdoğanın ABŞ səfəri zamanı qarşıya qoyduğu əsas məqsədlərə çatmadığının bariz göstəricisidir.


Danışan it görənləri təəccübləndirdi – VİDEO - son xeberler\nDanışan it onu görənləri təəccübləndirib.\n"Haber Global" xəbər verir ki, dördayaqlı öz bacarığı hər kəsi heyran edib.\nO, sahibəsinin dediyi kəlimələri təkrarlamağa çalışır.\nKadrlardan da göründüyü kimi, bu, onda heç də pis alınmır.\nİtin insan dilində danışmaq cəhdləri sosial şəbəkə istifadəçiləri tərəfindən də yüksək qiymətləndirilib./Oxu.az\nMaraqlı Baxılıb: 1563 Tarix: 03 aprel 2021


“AST Telman” və qardaşları “serial qatil” rolunda - film indi başlayır...\n15 Noyabr 2017 09:25\nMəlum olduğu kimi, ötən həftə Moskvanın Basman Rayon Məhkəməsi "AST" Şirkətlər Qrupunun qurucusu, daha çox bağlanmış "Çerkizov" bazarının sahibi kimi tanınan Telman İsmayılov("AST Telman") barəsində qiyabi həbs qərarı verib. Bundan sonra o, beynəlxalq axtarışa verilib.\nİki gün əvvəl isə "AST Telman"ın qardaşı Vaqif Ismayilov barəsində də beynəlxalq axtarışa verildiyi məlum olub. Rusiya mediası yazır ki, o, Rusiya Cinayət Məcəlləsinin qətl və qanunsuz odlu silah saxlamaq maddələri ilə ittiham olunur.\nQeyd olunur ki, V.İsmayılov 2016-cı ilin payızında istintaqdan yayınır. Ona qarşı ittihamlar 15 il köməkçisi işləmiş Sergey Qavryuşinin istintaqa ifadəsindən sonra ciddiləşib. Qavryuşin İsmayılov qardaşlarına "kölgələri" qədər yaxın olduğundan ondan heç nə gizlətməyiblər və qurduqları planlardan onun da xəbəri olub. Qavryuşin hazırda dövlətin təminatı altındadır və cinayət işində vacib şahid kimi qorunur.\nƏvvəl istintaqçılar V.İsmayılovun Rusiyada olduğunun güman ediblər və axtarışlar bu ölkədə aparılıb. Amma sonra məlum olub ki, Vaqif qardaşının yanında-Türkiyədədir. Onların yayın sonunadək "Mardan Palace"də olduqları bildirilir. Amma son məlumatlara görə, Türkiyə hakimiyyətinin onları Rusiyaya təhvil verə biləcəyindən ehtiyatlanaraq Fransaya sığınıblar. T.İsmayılovun çevrəsinə yaxın mənbələrdən biri deyib ki, qətldə suçlanan iş adamı bir neçə aydır ki, Rusiyaya getmirmiş. "Bu, məhz həbs təhlükəsi ilə bağlı idi" deyən mənbələr T.İsmayılovun hətta İsraildə olduğunu iddia edirdilər. Vəkili isə deyir ki, müvəkkili heç vaxt gizlənməyib. "Onu heç kim heç yerə çağırmayıb. Hətta məhkəmədə belə vəkil təyinatla çıxış edib", - deyə o bildirib.\nT.İsmayılov üzə çıxmadıqca, onun barəsində hər ötən gün yeni ittihamlar yer alır. T. İsmayılov indi də ötən ilin avqustunda Türkiyədə qətlə yetirilən "qanuni oğru" Rövşən Canıyevin ("Lənkəranski") qətlində günahlandırılır. Rusiya KİV-ləri "Rövşən Lənkəranskinin" böyük rezonans doğurmuş qətlində Telman İsmayılovun adının hallandığını yazır. İddia olunur ki, guya "AST Telman" bu günlərdə azadlığa buraxılmış "qanuni oğru" Nadir Səlifovun ("Lotu Quli") qardaşı Namiq Səlifov vasitəsilə killerlərə "Rövşən Lənkəranski"nin yeri barədə məlumat verib.\n"Rövşən Lənkəranski"nin qətlinin üstü açılmayıb və bu cinayətdə "Lotu Quli"nin əlinin olduğu da sübuta yetirilməyib. İkinci bir tərəfdən, "Lənkəranski" ilə T.İsmayılov dost olublar və onların birgə şəkilləri də var. Kriminal dairələrə və "Rövşən Lənkəranski"yə yaxın, adlarının çəkilməsini istəməyən mənbələr də "Sputnik Azərbaycan"a deyiblər ki, T.İsmayılovun kriminal avtoritetin aradan götürülməsində əli ola bilməsi uydurmadır. "Hamı bilir ki, Telman İsmayılov "Rövşən Lənkəranski" ilə yaxın olub. Bu dostluğun əlaməti olaraq İsmayılov "Mardan Palace"dakı nömrələrdən birini pulsuz olaraq "qanuni oğru" və onun adamlarının sərəncamına vermişdi. Və onlar orada yaşayırdılar", deyə mənbə bildirib.\nİstintaqın əlində olan materiallara görə, Telman İsmayılov Rusiya Dövlət Bədən Tərbiyəsi Universitetinin prorektoru Mixail Bodinin qətlə yetirilməsində də şübhəli bilinir. Daha bir qətl ittihamı isə müğənni Avraam Russo ilə bağlıdır. Bildirilir ki, T.İsmayılov müğənniyə prodüserlik edrmiş. Sonralar T.İsmayılov müğənninin korporativ məclislərdən qazandığı pulları prodüserindən gizlətdiyini öyrənib və onu aradan götürməyi əmr edib. Bu planın həyata keçməsinə isə killerlərin zərərli adətləri mane olub - kokainin artıq dozasından özünə gələ bilməyən qatil atəş açarkən səhvə yol verib.\nVirtualaz.org "Mash" telegram-kanalına istinadən xəbər verir/